
HOPI MIEMBRO DI EERSTE KAMER 


NO TA COMPRONDE CASTIGO DI 
305 MIYON FLORIN PA ARUBA 


ANDY LEE A HURAMENTA 
COMO MIEMBRO DI CONSEHO 
DI ESTADO DI REINO 


MINISTER GEOFFREY WEVER: 
PROTECCION DI CONSUMIDOR TA 
PUNTO DI PRIORIDAD PA BISHITA 
NA ACM Y MINISTERIO DI ASUNTO 
ECONOMICO NA HULANDA 


CORSOU TA FABORITO 
PA GANA GRUPO C PA 
CUALIFICACION PA MUNDIAL 


ARUBA TA DEN MESUN POOL 

V 
arios miembro di Eerste Kamer e siman aki a dirigi pre- 
guntanan adicional na Secretario di Estado pa Relacion 
di Reino, Alexandra van Huffelen, pa loke ta e posicion tuma 
pa gobierno di Hulanda pa loke ta e porcentahe di interes cu 
Aruba tin cu paga na Hulanda. 


Analisando e preguntanan cu a ser haci riba e situacion 
cu tin cu Aruba pa loke ta e asunto di refinanciamento di 
e “coronalening” varios miembro a presenta preguntanan 
nobo na loke ya otro miembronan di Eerste Kamer a dirigi na 
van Huffelen aña pasa pero caminda nan no ta considera cu 
e secretario di estado a duna mucho claridad riba e asunto. 


Algun a pidi aclaracion riba e posicion di gobierno di Aruba 
caminda Prome Minister Evelyn Wever Croes ya a menciona 
cu loke Hulanda kier impone riba gobierno di Aruba cu e 
RAft, ta un metemento den autonomia di e pais aki. 
Un punto interesante cu tambe a bin dilanti den e pregun- 
tanan haci ta di con gobierno di Hulanda ta desconfia di 
gobierno di Aruba pa loke ta pago di e debe haci, mien- 
tras cu ningun momento a duna un splicacion pa confirma e 
desconfiansa aki. 
E sol hecho cu gobierno Hulandes ta sinti cu e ley di LAft 
cu a wordo aproba pa Parlamento di Aruba prome cu fin di 
aña, ta sigura cu lo no haci cambio na e ley aki den futuro 
y si dado caso esaki sosode, gobierno di Hulanda lo por bin 
c’un RAft tog. 


Varios miembro a practicamente cuestiona e hecho cu 
Hulanda a cuminsa “straf” gobierno di Aruba, prome cu 
esaki a viola e ley nobo di LAft loke no tin hustificacion y a 
mustra cu Hulanda na tur momento lo por atende cualkier 
situacion incorecto cu Aruba comete pa loke ta pagamento 
bek di e interes halto cu awor Hulanda kier mesora. 


Varios miembro di Eerste Kamer no ta mira y no ta di 
acuerdo cu e forma con gobierno Hulandes kier atende e 
asunto aki cu Aruba y aki AWEMainta tin cu señala cu gobi- 
erno Hulandes no tin argumento valido pa exigi pa introduci 
of impone e ley di RAft ya cu no tin motibo pa esaki y loke ta 
mas serio, nunca gobierno di Aruba a duna Hulanda motibo 
pa desconfia den seriedad di gobierno di e isla. 


Cu den pasado Gabinete Wever Croes I a yega di cambia 
contenido di e ley di LAft na 2017, ta un hecho pero nunca 
e cambionan aki a drenta na vigor y cu ainda esakinan ta 
den lachi na oficina di Prome Minister Wever Croes ya cu no 
a manda e documentonan aki pa Gobernador firma esaki pa 


e bira oficial. 


Pues legalmente por bisa cu e ley no ta cambia ya cu e mesun 
gobierno cu kier a forsa CFT duna cuenta di tur su repor- 
tahenan na Parlamento di Aruba, nunca a logra di impone e 
cambio aki cu tanto tin gobierno Hulandes den un posicion 
defensivo, insistiendo cu e peliger aki ta sigui existi pero aki 
un miembro di Eerste Kamer tambe a puntra van Huffelen si 
esaki sosode atrobe, ta mas facil e ora pa gobierno Hulandes 
introduci in Rijkswet pero no prome cu esey. 


Un biaha mas ta resalta e hecho cu varios miembro di Eerste 
Kamer no ta compronde e posicion di Hulanda den e situa- 
cion actual mustrando cu si actualmente gobierno Hulandes 
no ta confia Aruba cu lo cambia e ley di LAft, ta di con 
Hulanda no tin temor cu introduccion di e RAft. No ta existi 
e posibilidad cu Aruba lo por aplica cambionan den e ley aki. 


Hopi miembro di Eerste Kamer 


No ta compronde castigo di 305 miyon florin pa Aruba 

D 
iaranson ultimo, sr Andy Lee tabata den audiencia cu Su 
Alteza Real Rey Willem-Alexnder caminda el a ser hura- 
menta como miembro di Conseho di Estado di Reino den 
representacion di Aruba. 


Despues di e ceremonia aki, sr Lee a wordo invita pa e atende 
un reunion di Conseho di Estado di Reino caminda el a ser 
yama bon bini como miembro di e conseho. 
Andy Lee a studia ciencia politica na Universidad di 
Amsterdam como tambe na Erasmus Universiteit na 
Rotterdam y for di 1995 te cu 2005, el a ocupa e posicion 
di Director di Centraal Bureau voor di Statistiek Aruba, esta 
CBS. 


Tambe Lee a fungi como Presidente di Parlamento di Aruba 
y for di 2011 te cu 2020, su persona tabata Consehero 
Pa Minister di Asuntonan General di pais Aruba y tambe a 
ocupa e posicion di hefe di e departamento di investigacion 
di Banco Central di Aruba, pues un trayectorio sumamente 
interesante. 


Andy Lee di e forma aki ta reemplasante di e miembro di 
Conseho di Reino pa Aruba, esta Mildred Schwengle kende 
dia prome di November 2023, a ocupa e puesto aki pa un 
periodo di seis aña. 


Andy Lee a huramenta como miembro di Conseho di Estado di Reino 


R 
ecientemente a instala sra. Zulema Dabian-Erasmus 
como e Minister Plenipotenciario pa Merca y Canada pa 
e siguiente 4 aña. Como e representante di Aruba na Wash- 
ington DC e tin como tarea pa sirbi e interes di pais Aruba 
riba diferente tema. 


Un tema di importancia ta e tema di Educacion. Gobierno 
di Aruba a traha duro e ultimo añanan pa ofrece studian- 
tenan di Aruba cu ta caba scol secundario, oportunidadnan 
pa continua nan estudio na Merca y Canada na un manera 
mas pagabel. Sra. Zulema Dabian-Erasmus lo kier continua 
cu e trayecto aki. 


Na e momentonan aki tin alrededor di 105 studiante cu 
Arubalening na Merca y 35 studiante cu Arubalening na 
Canada. No ta tur studiante na Merca y Canada sinem- 
bargo tin un Arubalening. Ademas pa motibo di privacy, 
Departamento di Enseñanza na Aruba no ta comparti deta- 


yenan di contacto di e studiante. 


Den cuadro di estrecha lasonan cu studiantenan na Merca 
y Canada, sra. Zulema Dabian-Erasmus ta acerca studian- 
tenan di Aruba pa manda nan contacto (nomber, institucion 
na unda ta studia, number di telefon, mail). 


E informacion aki lo ta util na momento di comparti opor- 
tunidadnan di scholarship y exchanges, posibel bishita na e 
ciudad y pa organisa eventonan di encuentro. Si tin interes 
pa comparti e detayenan di contacto, por manda esaki na 
zulemadabian@outlook.com. 


Minister Plenipotenciario na 
Merca buscando contacto 
cu studiantenan di Aruba 


Diabierna, 26 Januari 2024 
LOCAL 
4 
AWEMainta 



EXECUTORIALE VERKOOP 
Ten overstaan van notaris mr. Chamila Agnella Tromp of 
haar waarnemer zal op vrijdag 9 februari 2024 om 
10:00 uur 's-morgens in het Auditorium van de 
Kamer van Koophandel te Aruba aan de J.E. 
Irausquin Boulevard 10, Oranjestad, Aruba, in één zitting 
bij opbod en afslag in het openbaar worden verkocht, ex 
artikel 3:268 van het Burgerlijk Wetboek van Aruba: 


een woonhuis, plaatselijk bekend als 
PALO DI BOONCHISTRAAT 3 


staande op het recht van erfpacht tot 16 augustus 2042 
op een perceel domeingrond groot 863 m2 gelegen te 
Ponton in Aruba, kadastraal bekend als Eerste Afdeling 
Sectie E nummer 850. 
Richtprijs: Afl. 500.000,-- 
Een onherroepelijk en onvoorwaardelijk onderhands bod kan 
worden uitgebracht tot uiterlijk donderdag 25 januari 2024 
kantore van NewLeaf Notary, J.E. Irausquin Boulevard 22 te 
Aruba, of via email: auction@newleafaruba.com. 
Het biedingsformulier is zowel op het kantoor van NewLeaf 
Notary alsmede op de website www.newleafaruba.com 
verkrijgbaar. 
Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met 
een geldig paspoort of ID en middels een bereidheidsverkla- 
ring, een bankgarantie of andere vorm van zekerheid aan te 
tonen aan de Executant in staat te zijn tot nakoming van zijn 
bod en de bijkomende kosten. 
De Executant behoudt zich het recht voor de executieveiling 
uit te stellen dan wel op te houden zonder daarvoor de reden 
te noemen. 
Op de veiling zijn van toepassing de Algemene Veilingvoor- 
waarden voor Executieveilingen (AVVE) en de Bijzondere 
Veilingvoorwaarden zoals vastgesteld door notaris mr. 
Chamila Agnella Tromp. 


Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


A 
wo cu e ley nobo di AFTA a drenta na vig- 
or, Minister Wever, huntu cu Sra. Maria Di- 
jkhoff-Pita, directora di Departamento di Asun- 
tonan Economico (DEZHI), y Sr. Filomeno (Roly) 
Sintjago, Presidente di Raad van Bestuur di AFTA 
- a bay Hulanda papia cu expertonan di e Minis- 
terio di Asunto Economico Hulandes y Autoriteit 
Consument en Markt (ACM) na Hulanda. ACM ta 
e AFTA di Hulanda. E meta ta pa prepara leynan 
nobo pa proteccion di consumidor bira un parti 
di trabou di AFTA. 


Banda di AFTA su responsabilidad pa regula 
competencia husto, pronto lo inclui tambe 
Proteccion di Consumidor dentro di e responsab- 
ilidadnan di AFTA. Intencion ta cu pa 2025 AFTA 
lo tin e responsabilidad adicional aki pa regula y 
informa riba tereno di proteccion di consumidor, 
educando consumidornan riba nan derechonan 
y proteha nan contra practicanan inhusto den 
comercio. 


Pa ehecuta e biahe aki ta conta cu presencia 
di directora di DEZHI, Sra. Maria Dijkhoff-Pita y 
tambe Presidente di Raad va Bestuur di AFTA, Sr. 
Sintjago, pa reuni cu expertonan di Authoriteit 
Consument en Markt, como tambe ministerio di 
asuntonan economico di Hulanda. 
“Entre otro nos lo cuminsa prepara e ley pa 
proteccion di consumidor, como tambe regla e 
funcionamento di AFTA y e rol di e minister di 
asuntonan economico di Aruba”, minister Wever 
a menciona. “Doing business na Aruba lo ta mas 
fair pa tur consumidor pero tambe p’e comer- 
ciante”, segun e Minister Wever. 


Bishita e webpage di www.AFTA.aw y haya sa 
mas di kico Aruba Fair Trade Authority (AFTA) ta 
encera. 


Minister Geoffrey Wever: 


Proteccion di 
Consumidor ta punto 
di prioridad pa bishita 
na ACM y Ministerio 
di Asunto Economico 
na Hulanda 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


N 
os prome evento ‘Superkids Aquathlon’ a start sali riba 
bon pia: un total di no menos cu 37 atleta a registra den 
e diferente categoria, incluyendo atletanan cu pa prome bi- 
aha ta participa; mas cu claro cu nos ta yama nan bonbini! 


E ‘Superkids Aquathlon’ tabata e prome competencia di e 
serie di 5 careda di nos ‘Superkids Program 2024’ y a resulta 


super exitoso. Ta tin participacion individual como tambe 
relay-team: un atleta ta core e un otro ta landa. Tanto e atle- 
tanan, nan mayor y famia, como demas espectadornan a 
gosa di un bunita evento deportivo na Roger’s Beach. 


E siguiente evento ta ‘Superkids Duathlon’ (core na pia, 
core bicicleta, core na pia), fecha: 20 di April 2024 na Baby 
beach. Atrobe por participa individual of cu relay-team. 


FILOSOFIA TRAS DI SUPERKIDS PROGRAM 
Eventonan di Superkids ta pa stimula pa mas tanto mucha 
experencia e diferente disciplina di Triathlon, pero cu 
distancia mas cortico; tambe p’e atletanan nobo, nos ta 
permiti pa nan participa cu paña di beach, cu nan keds y cu 
cualkier tipo di bicicleta (menos bicicleta electrico). 
Participa n’e eventonan di Superkids, nos ta spera cu mas 
mucha (atleta nobo) por scoge pa sigui practica Triathlon. 
Na final di e serie Superkids nos ta premia tur e atletanan cu 
a participa na tur e 5 evento di Superkids. 


Pa tur evento, e siman prome, nos ofrece completamente 
gratis un training n’e lugar di evento p’asina e new kids 
sera conosi cu e luga di competencia. Tambe si ta interesa 
den mas training di swim, bike y run, por tuma contacto cu 
Sportsz4U via social media of acerca e coachnan pa mas 
informacion.  Follow Sportsz4U Triathlon Academy riba 
Instagram y Facebook pa keda altanto di nos eventonan.  


Sportsz4U: 


Prome evento ‘Superkids Aquathlon’ tabata exitoso! 

N 
a aña 2026 e Copa Mundial di FIFA lo ser hunga den tres 
pais cu ta Canada, Mexico y Merca y ayera e tira lot pa e 
gruponan eliminatorio y aki e seleccion di Aruba a cay den 
Grupo C caminda tambe ta inclui ekiponan di Haiti, St. Lucia, 
Barbados y Corsou. 


E seleccion Curasoleño cu ta bou di guia di e popular entre- 
nado Dick Advocaat, hunto cu e seleccion di Haiti, ta ser mira 
como e dos paisnan cu lo gana e pool aki y nan lo avansa pa 
e siguiente buelta di eliminacion di CONCACAF. 


Ya caba tanto na Hulanda como rond mundo, ta mira e selec- 
cion di Corsou di gran posibilidad pa bira ganado di Grupo 
C y ta mira e seleccion di Haiti como e di dos clasifica ya cu 
Haiti na e momentonan aki ta clasifica riba e lista di FIFA na 
di 89 luga sigui pa Corsou cu ta na di 90 posicion. 


Den e grupo aki ta sigui St. Lucia cu ta clasifica na di 167 
luga, Barbados ta sigui na di 178 puesto mientras cu Aruba 
su clasificacion ta te na di 193 posicion riba e lista di FIFA y 
no a wordo mira cu posibilidad pa sigui pa e siguiente fase 
di e torneo clasificatorio pa Mundial 2026. 


Aruba recientemente a hunga un torneo di CONCACAF 
Nations League y a promove na un nivel mas halto pero awor 
na luna di Juni proximo e serie clasificatorio lo inicia y esaki 
lo termina otro aña den 2025 ora cu pasa pa e siguiente fase 
di e ekiponan miembro di CONCACAF. 


Centraal Magazijn 
di BID ta muda 


B 
ureau Interne Diensten, BID, ta bay muda bek pa su edi- 
ficio na Sabana blanco 34-C. 
P’e motibo aki BID lo ta cera pa publico entrante dialuna 29 
di januari te cu diabierna dia 2 di februari. 


BID lo reanuda su servicio entrante dialuna 5 di februari. 
Maneho y personal di BID ta pidi disculpa pa cualkier incon- 
veniencia cu esaki por trece cu ne y na mesun momento ta 
yama danki p’e comprension y cooperacion. 


Corsou ta faborito pa gana Grupo C pa cualificacion pa Mundial 


Aruba ta den mesun pool 

F 
undacion Motor Unit Aruba ta organisando nan prome walk and run 
ariba diadomingo 18 di februari 2024. 


Lo tin categoria pa mucha desde 4 te 11 aña, hoben for di 14 te cu 16 aña 
y adulto for di 17 aña te cu 60+. Kiermen no tin excuus pa no participa. 


Prome Walk and Run organisa 
pa Fundacion Motor Unit Aruba 


E evento ta cuminsa pa 6am en punto pa 
e adultonan y 7am pa mucha-y hobennan. 
Distancia lo ta 6km pa adulto y pa mucha ta 
varia dependiente di nan edad. 


E start ta patras di Santana na Paradera. Tin 
luga solamente pa 600 participante incluy- 
endo mucha, hoben y adulto. 


Por registra via www.vmurun.com y pasa paga 
na 1 di e 3 tiendanan di nature’s discount sea 
na Palm Beach, Seroe Blanco of Savaneta. 
Inscripcion ta costa Afl. 15,00 pa mucha/ 
hoben y Afl. 25,00 pa adulto. Lo tin premiacion 
overall den tur categoria di edad pa adulto y 
mucha/hoben. 


Na final lo tin fruta y bebida pa refresca. 
Fundacion vmu ta pidi tur participante pa bisti 
un T-shirt di cualkier careda cu nan a super- 
visa en e ultimo 10 aña nan. Asina kier logra 
formalisa un evento colorido y alabes bay bek 
un tiki den tempo. 


Tin bon espacio pa parkeer na Club Caiquetio 
y na misa di Paradera. Fundacion Motor Unit 
Aruba ta conta cu un maximo participacion. 
Registra mas lihe posibel pasobra op=op. 

K 
enneth Eugene Smith tabata un pre- 
so condena na morto na Alabama, cu 
ehecucion door di gas nitrogeno taba- 
ta premira pa dia 26 di januari 2024. El a 


wordo condena p’e asesinato di Elizabeth 
Sennett na 1988. 
Cua tabata e crimen? 


Na 1988, Billy Gray Williams a wordo 
contrata pa Charles Sennett sr., e casa di 
Elizabeth, pa asesina su casa, Elizabeth 
Sennett. Williams di su banda a recluta 
Smith y John Forrest Parker pa yuda den 


e asesinato. Smith y Parker a ehecuta e 
asesinato y a hinca Elizabeth Sennett t’e 
mat’e den su cas den e condado di Colbert. 
Un siman despues di e asesinato di 


Elizabeth Sennett, Charles Sennett Sr. a 
suicida ora cu el a haya sa cu e tabata 
sospechoso di e asesinato. Billy Gray 
Williams a wordo condena na cadena 
perpetua sin libertad condicional y a muri 
den prizon na november 2020 debi na un 


enfermedad. Smith y John Forrest Parker a 
wordo condena na morto. Parker a wordo 


ehecuta mediante inyeccion fatal na 
juni 2010. Ta premira cu Smith lo wordo 
ehecuta awe. 


Polemica 
E ehecucion di Smith ta hopi controverti, 
ya cu hopi hende ta sostene cu ta trata 
di un castigo cruel y inusual. E Nacionnan 


Uni a pidi pa wanta e ehecucion y tabatin 
protesta dilanti di e prizon unda cu e 
tabata cera. 
Tabatin varios rason pa cual e ehecucion di 


Smith tabata asina controverti. Na prome 
luga nunca antes a uza gas nitrogeno 
como metodo di ehecucion na Merca. 
A existi e preocupacion cu e manera por 


ta insoportablemente doloroso. Na di 
dos luga, Smith ya a wordo ehecuta un 
biaha caba na 2022, pero e ehecucion a 
suspende door cu e autoridadnan no por 
a haya un bena pa inyecta e droga fatal. 
Na di tres luga, e salud mental di Smith 


tabata motibo di gran preocupacion. L 
o a diagnostic’e di stress postraumatico y 


depresion y su abogadonan a argumenta 


cu e no tabata competente pa wordo 
ehecuta. 


Finalmente, Corte Supremo di Merca ta 
nenga pa para e ehecucion. Corte a dicta 
cu tabatin suficiente duda riba e uzo di 


gas nitrogeno como metodo di ehecucion 
y cu no mester suspende e ehecucion. 


Asesino di Elizabeth Sennett lo t’e prome 
preso ehecuta door di gas nitrogeno 


H 
ungria t’e ultimo obstaculo cu ta keda 
na Suecia pa drenta NATO, ya cu Turk- 
ia ya a aproba. Esaki a wordo poni den 


man di e prome minister Hungaro, Viktor 
Orban, e decision di ratifica tambe e pro- 
tocol di entrada, permitiendo asina Suecia 
uni n’e aliansa. 


Orban a mustra di ta indeciso na aproba 
e entrada di Suecia, indicando su preo- 
cupacion p’e exportacionnan di arma p’e 
gruponan Kurdo y su supuesto sosten na 


terorismo. 


Sinembargo, tambe a bisa cu no lo ta e 


ultimo miembro den confirma e protocol di 
entrada, loke ta, loke ta sugeri cu por caba 
na sugeri n’e presion di otro pais di NATO. 


Tin varios rason pa cual Orban por duda 
den aproba e entrada di Suecia. Na prome 
luga, tin un historial critico cu Union 


Europeo y su institucionnan y por mira 
e entrada di Suecia como un paso na un 
mayor integracion. Na di dos luga, Orban 
ta un estrecho aliado di e presidente Turco 
Recep Tayyip Erdogan, cu tambe a mustra 


critico cu e entrada di Suecia. Por ultimo, 
Orban por ta preocupa p’e reaccion politico 


interno cu por provoca e aprobacion di e 


entrada di Suecia. 


A pesar di e preocupacionnan aki, tambe 
tin presion riba Orban p’e aproba e entrada 
di Suecia. Merca, en particular, a mustra 
hopi firme den su sosten n’e entrada 
di Suecia y a menasa cu retira e ayudo 


militar fo’i Hungria si no aproba e protocol 
di entrada. 
E otro miembronan di NATO tambe a 
expresa nan sosten n’e entrada di Suecia 


y por pone presion riba Orban pa aproba 
esaki. 


No ta cla ki ora Orban lo dicidi riba e entrada 
di Suecia. Sinembargo, ta probabel cu 


finalmente aproba esaki, ya cu ta probabel 
cu e presion di e otro paisnan di NATO ta 


demasiado grandi. 


Orban di Hungria: 


E ultimo obstaculo entre Suecia y NATO 

D 
iaranson, dia 24 di januari, 2024, un avion di transporte 
militar Ruso cu tabata transporta prizonero di guera 
Ucraniano a cay den e region Ruso di Belgorod. E avion ta- 
bata na caminda na un intercambio di prizonero, un gesto 
humanitario proyecta pa libera e soldanan captura di am- 
bos banda. 
Rusia a acusa Ucrania inmediatamente pa tira delibera- 
damente riba e avion, indicando cu tabata transporta 65 
prizonero Ucraniano y nuebe miembro di e tripulacion Ruso. 
E Ministerio di Defensa Ruso a afirma cu e sistemanan di 
radar a detecta e lansamento di dos misil Ucraniano, indi- 
cando un acto flagrante di sabotahe, destina pa interumpi e 
intercambio di prizonero. 


Ucrania, sinembargo, a keda hermetico riba e incidente, sin 
confirma ni desmenti e acusacionnan di Rusia. Un funcio- 


nario di Inteligencia militar Ucraniano a declara cu e no 
tabatin informacion riba ken tabata den e avion cu a cay, 
loke ta indica un falta di prueba cla cu ta respalda e afirma- 
cionnan di Rusia. 


Merca, aunke ta reconoce e informenan riba e accidente, 
a abstene di duna declaracion definitivo riba e causa. E 
cautela aki ta pone di manifiesto con delicado e situacion 
ta y e deseo pa tin un investigacion profundo pa establece 
e berdad. 
E accidente di e avion a lanta e preocupacion internacional, 
treciendo e miedo na un posibel escalacion di e tensionnan 
entre Rusia y Ucrania. E incidente ta sirbi di recordatorio 
curu di e conflicto cu ta andando y di e fragilidad di e acuer- 
donan di bahamento di arma y e iniciativanan di intercambio 
di prizonero. 


Mientras cu e investigacion riba e accidente ta sigui, e versi- 
onnan contradictorio y e falta di prueba concluyente, ta laga 
e causa exacto envolve den e misterio. E comunidad inter- 
nacional ta en espera di acontecimento nobo, cu e speransa 
di un evaluacion transparente y obhetivo di e suceso tragico 
aki. 


Polemica riba 
incidente di un avion militar 
Ruso cu tabata transporta 
prizonero di guera Ucraniano 

G 
abinete Wever Croes no tin derecho di ex- 
istencia. Nos no ta nan y no ta forma parti 
di complot. Palabranan cu partido RAIZ a ex- 
presa despues di eleccion 2021. Awe partido 
RAIZ ta forma parti di un gobierno inmoral. Si 
nos mira e caso di Cas di Aruba nos por bisa 
cu e bom a explota den cara di partido MEP. 
Nos minister president tabata debidamente 
na altura cu locual cu a pasa na Cas di Aruba. 
Nos por corda cu dia 1 di mei 2021 cu un e- 
mail anonimo a bay pa nos minister president 
pa locual cu ta tumando luga na Cas di Aruba. 


Nos mester bisa cu nos minister president no 
a tuma paso contra di e minister plenipoten- 
ciario y a laga e pushi sigui cuida e pisca. E 
minister plenipotenciario tabata riba lista di 
partido MEP y a participa na eleccion manera 
nada a pasa. Un ex-minister ta coordinador di 
2 diferente minister y tin 2 salario. Ki nomber 
nos por duna e cos aki? Locual cu nos no 
mester lubida ta cu a exonera e ex-minister 
aki di e caso di Lee Tofanelli na un suma di 
2.1 miyon florin. Ta exonera Citgo 175 miyon 
di dollar y nos tin refineria cu ta cay den otro. 
Hendenan cu debe belasting nan ta casi saca 
nan wowo y esnan cu ta manda un bezwaar 
no ta haya ni contesta riba nan carta. 


Berdad ora cu un gobierno ta apoya leynan 
cu ta contra leynan di Dios lo e no sali illeso 
di dje. Awe partido MEP ta cosecha di locual 
cu el a sembra. Kico mas lo mester pasa pa 
e gobierno laga cay. Nos por corda vacuna- 
gate, fase-gate, Eagle LNG gate, kwihi gate, 
crisisteam gate etc. E vacuna gate tabata 
grandi pero solamente algun hende a paga 
un prijs. Nos por corda cu defunto tambe a 
cobra fase. Laga nos no descarta cu lo por tin 
spirito tambe. Awe nos pueblo ta sinta cu un 
debe di 918 miyon florin. Esaki ta nos gobi- 
erno cu ta traha pa desgracia di nos pueblo. 
Malgastamento di placa di pueblo tin awe cu 
nos grandinan tin di paga nan mesun remedi, 
biba di un pensioen miserabel, coriente caro, 
aumento di schoolgeld sin conta e BBO na 
frontera cu a caba cu nos pueblo su cartera. 
Nada bow di cielo lo keda scondi y ainda lo tin 
mas cos na caminda. E barco cu tabata yama 


Eric Ras(Curpa): 


Gabinete Wever-Croes no tin derecho di existencia 


libertad a sink pio cu Titanic. 
Dia di Betico mester un dia di reflexion pa tur e daño cu a causa na pais 
Aruba. Nos no por bati riba nos pecho cu amor pa nos pueblo ta grandi si 
nos pais ta bibando den miseria. Nos no por papia di gara e bandera pa tur 
e daño cu nos gobiernonan a causa pais Aruba durante 20 aña creando un 
debe di mas cu 6 biyon florin. Gara e bandera ta ora di traha na bienestar 
di cada un ciudadano di pais Aruba. Gobiernonan den e ultimo 20 añanan 
no por papia di sacrificio pa hiba nos pais padilanti sino e sacrificio cu nan 
a haci ta na bienestar di nan propio interes. Nan no por canta amor pa nos 
pueblo ta grandi sino un amor egoista. Biahamento rond mundo gastando 
miyones sin resultado pa pais Aruba. Nos gobernante mas bien mester 
pone man riba nan curason y reflexiona riba e daño cu nan ta causando 
pais Aruba. 


Nos gobiernonan di ultimo 20 aña a traha asina duro contra bienestar 
di nos pueblo. A hinca nos pueblo den un debe di mas cu 6 biyon florin. 
Esaki ta e forma cu nos gobernantenan a pone nos pueblo na prome luga? 
Hendenan cu sabiduria di mundo awe tin nos hinca den un debe di 6 biyon 
florin. A yega tempo pa bin un cambio. Dios su tempo ta perfecto y esaki 
ta e tempo di Dios. Dios ta cambia temponan y epocanan. E ta kita gobi- 
erno y ta pone reynan. E ta duna sabiduria na sabionan y conocemento na 
hòmbernan di comprendemento. 
Nos parlamentarionan supuestamente cristian a laga nan principionan cay 
y no tin comprendemento pa sufrimento di nos pueblo. E fecha di caduca 
di e gobierno aki a yega. Partido Curpa e unico alternativa. 

P 
alworld, e wega di supervivencia inspira pa 
Pokemon cu a captiva hungadonan rond mun- 
do, a yega un milestone remarcabel: mas cu 2 
miyon hungado simultaneo riba Steam. Esaki ta 
pone e wega den e top 20 di e weganan mas hun- 
ga riba e plataforma, un testimonio di su combi- 
nacion unico di colecta criatura, sobrevivencia, y 
mecanica di crafting. 


E exito di e wega por ser atribui na varios factor. 
Prome, e ta ofrece un bista nobo di e formula di 
Pokemon, agregando un nivel di realismo y grit cu 
ta atrae un audiencia mas amplio. E hungadonan 
por capta, trece y hasta cana riba e adorabel 
Pals, cu por wordo uza tanto pa tareanan pacifico 
manera agricultura y caida, como actividadnan 
mas peligroso manera combatimento. Segundo, 
e mecanismo di supervivencia di Palworld ta 
sorprendentemente profundo y atractivo. E 
hungadonan mester colecta recursonan, construi 
structuranan, y defende nan mes contra cria- 
turanan peligroso y otro hungado. Esaki ta agrega 
un elemento di reto y excitacion cu ta mantene e 
hungadonan ta bin bek pa mas. 


Finalmente, e sistema di creacion di Palworld ta 
masha versatil y ta permiti hungado pa crea un 
gran variedad di cos, for di arma y herment pa 
cuminda y medicina. Esaki ta duna hungadonan 
un sentido di libertad y ta permiti nan person- 
alisa nan experiencia na un manera cu ningun 
otro wega tin. Cu su recepcion positivo y base di 
hungado cu ta crece, Palworld ta prepara pa bira 
un di e weganan mas popular di 2024. 


E desaroyadonan ya a anuncia plannan pa 
añadi contenido nobo, incluyendo islanan nobo, 
bossnan, Pals, y modonan PvP. Esaki ta sugeri cu 
Palworld ta djis un cuminsamento, y su futuro ta 
parce ainda mas briyante. 


Palworld: 


Wega inspira pa Pokemon ta kibrando record riba Steam 

F 
ans di The Witcher 3: Wild Hunt ta 
alegra! E escritor di Witcher, Andrzej 
Sapkowski, a confirma cu lo tin un se- 
quel directo di e wega di video stima. 


Sinembargo, e no lo ta den forma di 
un otro wega. Na luga di esey, lo ta un 
buki of un programa di television. 


Loke nos sa te awor 
No tin hopi conoci tocante e sequel 
directo na e punto aki. Sapkowski no 
a revela ningun detaye tocante e plot, 
caracternan, of fecha di lansamento. 
Sinembargo, el a bisa cu e ta trahando 
riba e proyecto cu CD Projekt Red, e 
estudio cu a desaroya The Witcher 3. 


Dicon un sequel? 
Tin algun motibo pakico Sapkowski y 
CD Projekt Red por ta interesa den un 
sequel di The Witcher 3. E wega tabata 
un exito comercial y critico, e la benda 
mas cu 40 miyon copia rond di mundo. 
E tabata tambe nomina pa hopi premio, 
incluyendo e wega di aña na The Game 
Awards 2015. 


Un otro motibo pa un sequel ta cu The 
Witcher 3 a laga hopi pregunta sin 


contesta. E fin di e wega tabata habri, 
y tin hopi posibilidad pa loke por pasa 
despues den Geralt of Rivia su historia. 


Ki forma e sequel lo tuma? 
Manera 
menciona 
anteriormente, 
Sapkowski no a revela si e sequel 
lo ta un buki of un programa di TV. 
Sinembargo, tur dos formato lo tin nan 
propio bentaha. 


Un buki lo permiti Sapkowski conta 
un storia mas amplio cu e por a conta 
den un wega di video. E lo tabatin mas 
libertad pa explora e caracternan y e 
mundo di The Witcher den mas detaye. 


Un programa di television lo permiti 
un experiencia mas visual y inmersivo. 
Tambe lo duna e storia un audiencia 
mas amplio. 


The Witcher 3 ta haya un sequel directo, pero no como un wega di video 

D 
iabierna 26 di januari, Lotto, e loteria di Aruba, ta con- 
tento di por anuncia un integrante nobo “Tic Tac Cash” 
den e famia di Instacash cu lo duna bo e oportunidad pa 
gana placa cash al instante! 


Abo ta cla pa gana placa instantaneamente y no mester 
warda pa sorteo? Desde dialuna awo, 29 di januari Lotto lo 
trece un adicion mas n’e famia di Instacash cu ta yama Tic 
Tac Cash. 


E wega di Tic Tac Cash ta costa solamente 2 florin cu lo tin 
diferente premio cash y bo por gana te cu Afl. 2.000,-! 


Con pa hunga? 
Bishita bo rebendedo di Lotto preferi y pidi pa bo Tic Tac 
Cash di Instacash desde dialuna awo. Ora bo cumpra e wega 
di Tic Tac Cash, bo ta ricibi un ticket for di bo rebendedo 
preferi. Riba e ticket bo ta wak diferente hoki cu simbolo den 


dje. Combina e 3 simbolo ganado den cualkier liña vertical, 
horizontal of diagonal. 


Instacash ta duna bo e oportunidad pa hunga bo weganan 
preferi manera 5X The Cash, 10X The Cash, 20X The Cash, 
Bingo, Money Tree, Match for Cash, Gold Mine, Hot Numbers, 
e famia di Instant Jackpot y awo Tic Tac Cash cu ta dunabo 
e chens pa gana placa al instante! 


Lotto, E Loteria di Aruba tin diferente wega, Catochi, Big 4, 
1-OFF, Zodiac, Wega di Number di Korsou di Lotto, Lucky 3, 
Multi-X, Lotto di Dia, Lotto 5, Mini Mega y cu su Mega Plus y 
e diferente weganan di Raspa y Gana y Instacash. 


Cumprando Lotto bo ta contribui na deporte riba nos isla. E 
meta ta pa organisa loteria, cambia bida di su hungadonan 
y na mes momento inverti den deporte local pa medio di 
donacionnan n’e comision di subsidio. 


Lotto ta introduci un miembro nobo 
di Instacash “Tic Tac Cash”! 

D 
espues cu na december ultimo Minister Geoffrey Wever 
a ricibi oficialmente e Programa Nacional pa combati e 
economia informal na Aruba di e Comision Combati Econo- 
mia Informal, Conseho di Minister a ricibi un presentacion 
detaya riba esaki. 


Na 2021 investigacion di Departamento di Asuntonan 
Economico, Comercio y Industria hunto cu Prof. Schneider 
a conclui cu e balor di actividadnan economico den e sector 
informal ta 20% di e producto interno bruto. 


Economia informal ta actividadnan economico cu simple- 
mente bisa no ta cumpli cu leynan existente. Esaki ta encera 
entre otro no ta inscribi na Camara di Comercio, no tin 
permiso pa haci negoshi y no ta registra na Departamento 
di Impuesto. Esaki ta nifica cu esnan activo den e sector 
informal no tin e gastonan cu esnan cu si ta cumpli cu 
leynan. Esaki ta crea un situacion di competencia inhusto 
pa companianan cu si, n’e manera corecto, ta cumpli cu nos 
leynan. 


Riba peticion di minister Geoffrey Wever, conseho di minister 
a duna su aprobacion pa instala un comision pa traha un 
plan nacional pa combati e economia informal na Aruba. E 
comision a wordo instala riba 10 di mei 2023 y ta consisti di 
representantenan di Departamento di Asuntonan Economico, 
Comercio y Industria, Departamento di Impuesto, Directie 
Arbeid en Onderzoek, Sociale Verzekeringsbank y Aruba 


Trade and Industry Association. 
Conseho di Minister a ricibi un presentacion riba e plan 
nacional pa combati e economia informal di Departamento 
di Asuntonan Economico, Comercio y Industria cu alabes 
ta presidente di e Comision Combati Economia Informal. 
E Programa Nacional ta contene diferente accionnan pa 
combati e economia informal na Aruba p’e periodo 2024- 
2027. Trabao di e comision lo sigui enfoca riba implementa 
e diferente accionnan y lo entrega cada aña un relato riba 
tur e trabao haci y lo monitor tambe e implementacion di e 
accionnan. 


Nos desaroyo economico ta depende grandemente di nos 
comerciantenan cu ta inverti y crea e cuponan di trabao 
y ta cumpli cu nos leynan. Ta importante garantisa cu e 
punto di salida ta igual pa tur comerciante segun minister 
Geoffrey Wever. E Programa Nacional cu ta contene dife- 
rente accionnan t’e prome stap di sector publico y priva pa 
hunto combati e economia informal. 


Minister Geoffrey Wever kier a gradici Departamento di 
Asuntonan Economico, Comercio y Industria, p’e presenta- 
cion amplio na Conseho di Minister riba e Programa Nacional 
pa combati e economia informal cu t’e resultado di e coop- 
eracion entre Departamento di Asuntonan Economico, 
Comercio y Industria, Departamento di Impuesto, Directie 
Arbeid en Onderzoek, Sociale Verzekeringsbank y Aruba 
Trade and Industry Association. 


Ministro Geoffrey Wever: 


Programa Nacional pa combati economia 
informal presenta na Conseho di Minister 

R 
ecientemente, Minister di Cultura, Xioma- 
ra Maduro, a continua su serie di bishitanan 
cu focus special riba motivacion y desaroyo per- 
sonal di nos muchanan. Durante su bishita na St. 
Rosa College, Minister Maduro a tene un charla 
motivacional cortico, pero poderoso, cu e alum- 
nonan di klas 6, enfocando riba e importancia di 
kere den nan mes y e impacto cu esaki por tin 
riba nan futuro. 


Minister Maduro a comparti su mensahe inspi- 
rador cu e muchanan, bisando cu ‘Kere den bo 
mes ta e prome paso pa logra cosnan grandi. 
Tur loke nos ta pensa y soña, nos por realisa 
si nos tin e confiansa y determinacion pa traha 
duro pa esaki.’ E mandatario a uza e ehempel di 
Betico Croes, un figura respeta y admira den nos 
historia, como un ehempel di loke un hende por 
logra ora cu e ta kere den su mes y su proposito. 


E charla entre e Minister y e alumnonan tabata 
interactivo y dinamico. E mandatario a enfatisa 
e importancia di educacion, determinacion y 
persigui nan aspiracionnan, sin importa e desa- 
fionan cu nan por enfrenta. E mensahe di e 
Minister tabata enfoca riba anima e alumnonan 
pa sigui lucha pa nan soñonan y no laga nada ni 
ningun hende desanimanan. 


E reaccion di e alumnonan na e mensahe motiva- 
cional tabata positivo. Nan a demostra un gran 
interes pa cu esaki. Minister Maduro a termina 
su bishita cu un mensahe di danki na e directora 
y maestronan di St. Rosa College pa nan dedica- 
cion y apoyo continuo na e desaroyo di e alum- 
nonan. E ta spera cu pa den futuro sigui haci mas 
bishitanan similar na otro scolnan, motivando y 
inspirando e proximo generacion di lidernan di 
nos Pais. 


Minister Xiomara Maduro cu mensahe importante pa nos muchanan durante su bishita escolar 
Kere den bo mes y bo lo logra tur locual cu bo kier den bida 

D 
iahuebs mainta minister Odu- 
ber y su team a haci un bishita 
na Aruba Beach Club (ABC). For di 
algun tempo caba minister Oduber 
ta bishitando hotelnan pa asina por 
mantene su mes na altura di oper- 
acion di diferente departamento di 
e hotelnan. Informacion valioso ta 
wordo intercambia, manera e gra- 
do di ocupacion, REVPAR (revenue 
per available room), ADR (average 
daily rate) y tambe un topico im- 
portante manera plan di inversion 
di e hotelnan. 


Minister Oduber a keda hopi agra- 
decido pa e forma con ABC a 
ricibi’e y tambe su team. Presente 
tawata e Management Team y e 
Board of Directors di ABC. Minister 
a ricibi un presentacion unda cu 
a pasa door di e historia di Aruba 
Beach Club cu a cuminsa opera- 
cion na aña 1977. Nan tawata e 
prome hotel timeshare den Caribe. 
Awendia nan ta conta cu 3,283 
miembro di locual 145 ta local, 
2950 ta di Estados Unidos y e 
resto di rond mundo. 


ABC 
a 
caba 
di 
renoba 
su 
cambernan y a inverti aproxima- 
damente un 10 miyon florin. Nan 
ta un hotel cu aña den aña afo ta 
gosa di un 85% di ocupacion. Y ta 
orguyoso di bisa cu nan bishitan- 
tenan ta yama e hotel nan “home 
away from home”. 


Minister a termina e dia yamando 
danki na e board, staff y personal 
pa un bunita mainta hopi ameno. 
Tambe a gradecinan pa nan 
confianza 
den 
nos 
producto 
Aruba y pa keda haci inversi- 
onnan den mehoracion di nan 
hotel. Finalmente Minister Dangui 
oduber no por keda sin gradici e 
73 empleadonan di Aruba Beach 
Club cu ta percura pa e ambiente 
y servicio ta uno familiar. 


Minister di turismo a haya un presentacion y un recorido di ABC 

D 
iaranson mainta, un dia prome cu e celebra- 
cion di Dia di Betico, Prome Minister Evelyn 
Wever-Croes a haci un bishita na St. Fransiscus 
College, pa asina comparti cu klas 4, un poco di 
e historia di Aruba su Libertador, Betico Croes. 
Durante su bishita, Prome Minister tabata tin e 
oportunidad di conta e alumnonan con su bida 
como sobrina di Betico tabata. Esaki sigur a haci 
e combersacion aki, uno hopi interesante pa e 
muchanan. 


Prome Minister a splica e muchanan, cu Betico 
tabata un meneer di scol, y p’esey semper tabata 
atento na con bon nan tabata siña na scol. Tambe 
el a splica nan di Betico su lucha y su logronan, 
y a bisa nan cu tur e cosnan grandi aki, cada un 
di nan tambe por logra si nan ta stima Aruba y si 
nan traha duro pa logra tur nan metanan. 


“Mi ta gradici Juffrouw Nadine Kirindongo, demas 
docente y e alumnonan di St Fransiscus College 
pa permiti mi bishita e scol un rato pa asina 
comparti un poco di Betico su bida, su lucha y 
su logronan. Tambe mi ta gradici e docentenan 
pa nan dedicacion y amor den guia nos yiunan 
na un miho future,” Prome Minister a expresa. 


Prome Minister a comparti cu alumnonan di St Fransiscus 
College con su bida tawata como sobrina di Betico Croes 

C 
amara di Comercio y Industria Aruba (KvK) a or- 
ganisa su prome evento pa aña 2024 riba diamars, 
23 di januari ultimo. Manera ta custumber, na comienso 
di aña, KvK ta organisa un evento caminda invitadonan, 
tanto di sector priva como tambe di sector publico, ta bini 
hunto pa socialisa y na mesun momento por cera conoci 
cu e directiva nobo di KvK. KvK ta haya importante pa so- 
cialisa y mantene contacto cu stakeholders di sector pri- 
va y tambe sector publico y alabes probecha e momento 
pa gradici un y tur pa e bon comunicacion y cooperacion 
ricibi durante e aña cu ta tras di lomba. 


E Presidente saliente, sr. Gavril Mansur, a gradici tur stake- 
holders pa e cooperacion cu KvK a ricibi durante 2023. 
Alabes, sr. Mansur a comenta di ta hopi entusiasma pa 
e aña aki na unda KvK tin un Presidente cu hopi energia 
y animo pa traha pa comercio. Alabes, e la expresa di ta 
duna su sosten completo na e Presidente nobo. 


E Presidente nobo pa aña 2024, sr. Diederik Kemmerling, a 
comparti algun palabra cu e publico, y comparti su vision y 
punto di bista di con e lo percura pa hiba maneho durante 
su temporada como Presidente hunto cu e demas miem- 
bronan di directiva. Por ultimo, sr. Kemmerling a vocifera 
cu KvK lo keda mantene e comunicacion estrecho cu e 
stakeholders y cu Gobierno di Aruba, y ta desea di duna 
mas asistencia y guia na e comerciantenan den 2024. 
Den e cuadro aki, KvK lo evalua unda por duna mas asis- 
tencia den e retonan cu comerciantenan ta confrontando, 
y alabes ofrece mas variedad den trainingnan pa e 
doñonan di negoshi. 


E aña aki tambe KvK lo ta ocupa cu varios tarea pa asina 
cumpli den un manera structura cu e cambionan den ley 
cu a tuma luga. Manera ya ta conoci, desde 1 di januari 
2023, a introduci e ley nobo pa registra e UBO (Ultimate 
Beneficial Owner) di companianan. E ultimo dia cu por 
registra e UBO di companianan, ya existente prome cu e 
cambio di ley aki a tuma luga, ta 1 di juli 2024. Alabes, KvK 
lo cuminsa cu e disolucion di tur AVV’s (Aruba Vrijgestelde 
Vennootshap’) cu ta inactivo. Esakinan ta algun di e tare- 
anan cu KvK ta ocupa cu ne actualmente, hunto cu otro 
proyectonan plania. 


KvK ta contento cu e Kick Off Mixer y Meet the Board 
2024 tabata un exito y ta gradici tur su invitadonan pa 
nan presencia, y ta spera cu e aña aki KvK lo por organisa 
mas evento, reunionnan, training y charla pa comercio pa 
asina por ta mas cerca di e comerciantenan pa por haya 
nan feedback y asina tin un bista mas amplio di e retonan, 
preocupacionnan y deseonan cu ta reina den sector priva. 


KVK a tene su kick off mixer y meet the board 2024 

C 
ulminando e bishita na scolnan pa Dia di Betico, Diaran- 
son 24 di Januari, Prome Minister Evelyn Wever-Croes a 
pasa cerca e alumnonan di klas 6 di Colegio Felipe B. Tromp 
na Noord. Muchanan masha contento cu banderin den man 
a ricibi’e na porta di scol. 


Despues e mandatario por a dialoga y bay den comber- 
sacionnan masha interesante riba e tema aki. Hobennan cu 
hopi interes y critico haciendo hopi pregunta importante y 
interesante. 


Prome Minister a expresa cu e alumnonan tin un curiosidad 
y interes grandi y cu esey ta loke e kier wak den nan, special- 
mente den e tema importante aki. 


“Asina Betico lo tawata kier, pa e muchanan ta mas critico, 
ta mas curioso y sa mas informacion pasobra ta asina so 
nos por crea un generacion cu mañan por hiba nos pais 
padilanti”. 


E mandatario a termina gradiciendo e cabesante y henter e 
team di Colegio Felipe B. Tromp pa e recepcion caluroso y pa 
permiti’e combersa cu e muchanan y wak con bunita nan ta 
prepara pa e gran dia aki. 


D 
iamars atardi, SETAR a organisa un evento special pa e 
ganadonan di eventonan di SMAC acompaña pa repre- 
sentantenan di e Directiva di SMAC y nan famia. Cada gana- 
do, esta Prins y Pancho Infantil, Hubenil y Grandi, Tumberito 
Infantil y Hubenil, Calypso y Roadmarch Infantil y Hubenil 
como tambe ganadonan di Tumba y Reinanan di Carnaval 
Infantil, Hubenil y Grandi y Señora Carnaval, a ricibi un pre- 
mio di SETAR otorga pa Hefe di Mercadeo, Roxana Semel- 
eer-Ras. 


SETAR pa mas cu 20 aña ta e sponsor oficial di Aruba su 
Carnaval y ta contribui grandemente na nos Carnaval. E aña 
aki pa Carnaval 70, SETAR su aporte sigur ta uno substan- 
cial. SETAR a aporta, entre otro, na tur grupo di Carnaval di 
Mucha y Carnaval di Noord, p’asina garantisa e continuidad 
di paradanan bunita y pa hunto nos celebra Carnaval 70 en 


grande. 
SETAR como sponsor oficial di Aruba su Carnaval ta orguyoso 
di semper por contribui na e fiesta cultural di mas grandi 
riba nos isla. 


SETAR a haci entrega di premionan na ganadonan di eventonan di SMAC 


Ya riba ultimo dia di bishita na scolnan en conexion cu Dia di Betico, 


Prome Minister contento cu e interes di 
e muchanan di Colegio Felipe B. Tromp 

M 
iembronan di Aruba Timeshare Associa- 
tion, ATSA, a bini hunto den e celebra- 
cion anual di aña nobo na Las Ramblas, La Ca- 
bana Beach Resort & Casino pa disfruta di un 
anochi excelente mientras ta network cu otro 
y disfruta di dushi cuminda bao e streanan na 
Al Fresco Restaurant cu bista pa Eagle Beach. 
E representantenan di mayoria propiedad di 
Vacation Ownership a atende cu nan parehan- 
an unda cu a disfruta di un menu varia brin- 
da p’e team di Food & Beverage na Las Ramb- 
las, combina cu cocktails y biña, y e resort su 
servicio excepcional di hospitalidad. Durante 
cocktail hour, prome cu cena tur hende a bay 
presencia e pool adulto nobo cu su stylish ca- 
banas y hot tub, e centro di actividad y area di 
BBQ cu ta totalmente renoba manera tambe e 
bañonan cu a haya un update. 
Presidente di ATSA, Luigi Heredia, Costa Linda 
Beach Resort, a yama bon bini na miembronan 
ofreciendo nan un brindis p’e aña nobo, dese- 
ando nan exito continuo den 2024. 
Mirando atras, 2023 tabata un aña grandi 
pa Aruba su turismo. Durante periodonan di 
kwartaal unda cu a topa den varios encuentro 
di negoshi, ATSA su miembronan tabata sem- 
per bon informa cu cantidad di presentacion 
relata na asuntonan y desaroyonan actual den 
loke ta industria di turismo. Tabata tin presen- 
tacionnan pa Turtugaruba, Red Cross Aruba 
cu a habri e aña den bon forma. Edith van der 
Wal, Turtugaruba su presidente a pidi e resort 
pa acomoda e luznan pa asina nan por ta bon 
comfortabel den e encuentro y presentacion 
cu nan lo duna. 
Tracey Werleman, Social Coordinator & Oper- 
ations Red Cross Aruba, a duna un present- 
acion extensivo tocante actividadnan di Cruz 
Cora. ATSA ta un partner strategico di Red 
Cross Aruba durante ultimo añanan, y Wer- 
leman a gradici e organisacion pa renoba su 
contract di sosten. ATSA tambe a ricibi algun 
updates inderno for di e presidente Luigi He- 
redia tocante e programa anual di EPB su stu- 
diantenan di hospitalidad n’e propiedadnan. 
E iniciativa ta conta cu studiantenan di EPB 
Oranjestad y EPB San Nicolas pa un bishita tur 
aña cu ta yuda conscientisa nan mas den loke 
ta e trabao hotelero, e industria completo, di e 
forma aki plantando e simianan pa posibilidad 
di empleo den futuro. 
Jurgen van Schaijk di Amsterdam Manor, a up- 


date e miembronan regularmente riba activi- 
dadnan di TPEF, Tourist Product Enhancement 
Fund, riba e presupuesto aloca pa proyec- 
tonan pa futuro incluyendo esnan dedica na 
herencia, medio ambiente, atraccion, consci- 
entisacion, inversion y embeyecemento. 
Pedro Vargas, Marriott Aruba Ocean Club a 
informa miembronan riba Security Foundation 
y acuerdo firma entre ATA, Aruba Tourism 
Authority y Security Foundation pa aumenta 
visibilidad di autoridad den area turistico. 
Segun presidente di ATSA, Heredia, e industria 
di Timeshare a evoluciona drasticamente den 
e ultimo decadanan y bira un opcion atrac- 
tivo pa vacacion, particularmente pa clien- 
tenan mas hoben, y resultadonan ta papia 
pa nan mes. E productonan di Timeshare cu 
ta existi awe ta habri porta pa mas flexibil- 
idad, doñonan ta disfruta di e opcionnan aki 
y ta sigui na bisa cu e flexibilidad general aki 
hunto cu oportunidadnan pa intercambio ta 
bira nan motibo principal den cumpra time- 
share na Aruba. 
Minister Glenbert Croes, encarga cu Labor, 
Energia y Integracion a comparti informa- 
cion tocante e isla su progreso den admision, 
y cubri strategianan manera tambe iniciati- 
vanan relata na retonan di desempleo riba 
nos isla. El a primiti den mehora colaboracion 
entre gobierno y departamentonan manera 
DIMAS, DPL, cu ta encarga cu inmigracion y 
labor. 
Un representante di e minister di Turismo y 
Salud Publico a introduci e permiso di HORECA 
proponi, su gastonan y creacion di un auto- 
ridad nobo encarga cu esaki, y supervision 
bao di regulacion di licensia. E hunta super- 
vitorio central aki, Aruba Quality & Hospitality 
Auhthority, AQHA, lo ta specificamente 
responsabel pa control di calidad pa reforsa 
esaki, manera un organisacion semi publico 
Sui Generis. 
ATSA tambe a ricibi update riba Aruba 
Hospitality y Security Foundation, AH&SF, awor 
cas di Tourism Security Patrol Aruba, TSPA, 
kende a lansa na december 2023. E presen- 
tacion pa Dylan Molina y Patrick Melchiors, a 
papia riba iniciativa nobo pa aumenta visibi- 
lidad di autoridad den areanan di Palm Beach 
cu Eagle Beach. 


Durante e aña, Rina Geerman, La Cabana 
Beach Resort & Casino, a reemplasa miembro 


retira di e hunta Jessica Franken, kende 
ta La Cabana su manager desde 1988, 
ganado di 2023 ARDA Awards of Excellence. 
ATSA tabata estableci na 1994, y actual- 
mente ta conta cu miembresia activo di e 
mayoria propiedad di vacation ownership 
aki na Aruba. E asociacion ta traha riba un 
nivel local, manera un miembro sostenedo di 
AHATA, Aruba Hotel & Tourism Association, y 
cu otro organisacionnan local, manera tambe 
entidadnan gubernamental. Riba un nivel 
regional, unda cu Aruba ta continua na ricibi 
reconocemento manera un modelo di vaca- 
tion ownership number uno, ATSA tin rela- 
cion profesional cu Caribbean Hotel & Tourism 
Association, 
disfrutando 
di 
beneficionan 
for di un colaboracion continuo cu ARDA, 
American Resort & Development Association. 
Miembronan di ATSA: Luigi Heredia (Board 
President ATSA) Sulaika Kelly (Board Member 
ATSA) 
Pedro Vargas (Board Member ATSA), Rina 
Geerman (Board Member ATSA) Jurgen van 
Schaijk (Board 
Treasurer ATSA). 


Desaroyo y progreso ta continua: 


ATSA ta wak atras na un aña 2023 exitoso 

D 
iahuebs mainta, Dia di Betico, 25 di januari, a tuma luga 
na Plaza Libertador G.F. Betico Cores, e ceremonia pro- 
tocolar organisa pa Comision Celebracion Dianan Nacional 
(CCDN) hunto cu Gobierno di Aruba. Prome Minister na e 
ocasion a duna su discurso primeramente famia di Betico, 
CCDN, Minister di Cultura Xiomara Maduro y pueblo di Aru- 
ba en general. 


“Awe 25 di januari nos a bin hunto 
na un acto protocolar p’asina nos 
conmemora 
y 
celebra 
e 
fecha 
natalicio di un gran Arubiano, esta- 
dista y Libertador Gilberto François 
(Betico) Croes kende lo a cumpli 86 
aña. 


Betico a nace dia 25 di januari 1938 den e pueblo di Santa 
Cruz, den un hogar humilde caminda semper tabata reina 
amor, compasion y union familiar. Maestro tabata su profe- 
sion, pero bida a haci’e dirigente di su pueblo. Destino a haci 
cu el a bira un luchado cu a rebiba y realisa e causa di e 
pueblo Arubano pa su libertad. 


Sin duda cu e trayectorio di Betico Croes como politico 
tabata impresionante. E stimacion cu el a demostra pa su 
isla natal tabata asina grandi y esaki tabata visibel a traves 
di e lucha tenaz cu el hiba pa logra e deseo di e pueblo 
Arubano, esta un Aruba autonomo den Reino Hulandes. 


Betico a transforma su stimacion y felicidad pa su pueblo 
mediante su propio yiunan bisando cu “e felicidad cu mi ta 
desea pa mi propio yiunan ta e felicidad cu mi ta desea pa 
henter e pueblo di Aruba”. 


Historicamente e anhelo pa libertad a biba pa decadanan 
largo den curason di tur Arubiano y den apenas 12 aña 
Betico a logra realisa e anhelo aki. E liderazgo di Betico Croes 
tabata autentico di un Arubano kende cu hopi fervor tabata 
dirigi su pueblo, convertiendo su mes den e berdadero lider 
y portavoz di e lucha pa nos Status Aparte. 


Un palabra clave cu Betico a uza for di cuminsamento di 
su lucha pa Status Aparte tabata Union, union di e pueblo 
Arubano, sin distincion di rasa, color, religion, status social 
etc. Y pa por logra e union aki y consecuentemente e libertad 
constitucional, Betico como e gran arkitecto y lider vision- 
ario a percura primeramente pa Aruba haya su propio himno 
y bandera, simbolonan di union y libertad y cual simbolonan 
a wordo inaugura dia 18 di maart 1976 den Wilhelmina 
Stadion. 


Sinembargo e lucha cu Betico Croes a hiba pa saca Aruba 
for di e constelacion Antiano, no a bay asina facil y no a bay 
sin sacrificio. Un dicho cu Betico semper a vocifera tabata 
cu “No tin lucha sin sacrificio y no tin sacrificio sin gloria”. 
Hecho ta cu hopi sacrificio a ser haci pa Betico y esnan cu 
a lucha hunto cu ne, cu awe tambe nos ta recorda. >>> 


Betico, e Lider stima pa su pueblo 


Discurso di Prome Minister Evelyn Wever-Croes 


Dia di Betico 25 januari 2024 

Nos ta corda tur e manifestacion y protestanan hunto cu 
su pueblo, su encarcelamento inhusto, tambe durante e 
Referendum Consultativo y e accionnan di Augustus scur na 
1977. 


Pero tabata danki na e accionnan aki cu porfin Hulanda a 
dicidi na 1981 di duna atencion na e lucha di nos pueblo 
reconociendo e derecho di autodeterminacion. Na varios 
ocasion den e lucha pa Status Aparte, sanger, sodo y lagrima 
a ser drama, caminda nos tin cu recorda entre otro e aten- 
tado riba bida di Betico dia 24 april 1983 riba veld di Winston 
na Santa Cruz. 
Y con e lucha pa nos libertad a culmina durante e Conferencia 
di Mesa Rondo na maart 1983 na Hulanda, caminda Aruba 
bao liderazgo di Betico Croes a logra su Status Aparte, 
esta un pais autonomo den Reino Hulandes cu su propio 
Gobierno, propio Parlamento, propio Gobernador, propio 
moneda y propio instrumentonan economico pa desaroya 
nos pais exitosamente. 


Esaki ta e bunita legado cu Betico Croes a laga atras pa 
e generacion aki y futuro generacionnan caminda e mes a 
yega di declara cu, “Mi sa cu despues cu nos no t’ey mas, 
historia lo demostra kico ta e rikesa inmaterial cu nos a laga 
atras pa nos criaturanan”. 
Durante e ultimo siman y añanan mi a bishita varios scol 
na Aruba relaciona cu e celebracion di Dia di Betico y mi 
ta orguyoso di experencia con e alumnonan di e diferente 
scolnan aki ta balora tur e trabaonan inmenso eherce pa nos 
Libertador y ta mustra nan stimacion pa Betico Croes medi- 
ante canto, poesia, pintura y obranan di arte. Pa esaki mi 
kier gradici e maestro y maestranan cu ta traha asina duro 
den enseñansa, y ta percura pa e historia di Betico Croes y 
nos Status Aparte wordo inculca den nos hobennan. 


Awe mi kier comparti un parti di e poesia cu alumnonan 
di klas 4 di St Fransiscus College a recita ayera, ora mi a 
bishita nan. 


Un poema dedica na Betico, 
den cual nan a uza e letternan di su nomber: 
Balente 
Energetico 
Talentoso y triumfante 
Inteligente 
Carismatiso y curason grandi 
Orguyoso di ta Arubiano 


Betico tabata tur esaki y hopi mas. Y ta p’esey nos ta asina 
orguyoso di por tabata tin un lider di e taya aki. 


Durante nos bishita na scolnan, nos ta conta tambe tocante 
e bida di Betico, e lucha, e sacrificionsn y e logronan. Nos 


speransa ta cu asina nos ta duna cada alumno inspiracion pa 
momentonan cu nan haya nan mes den retonan, y e impor- 
tancia di stima bo pais, iresepecto unda bo a nace. Betico 
Croes mes a bisa “Arubano no ta solamente esun cu a nace 
na Aruba, Arubano ta tambe esnan cu a nace den exterior 
pero a haci di Aruba nan hogar”. 


Pues awe riba e fecha natal di nos Libertador, ban ta haci e 
compromiso un biaha mas, cu nos lo no laga e memoria di 
Betico Croes muri nunca y mustra na un y tur cu e sacrifi- 
cionan cu Betico a haci pa logra e Status Aparte tan anhela 
no tabata envano. 
Na su yiunan, y nietonan aki presente, nos kier bisa un biaha 
mas DANKI pa comparti boso tata cu nos, y nos ta spera 
cu e stimacion cu nos pueblo tin pa boso, por duna boso 
consuelo ora cu boso sinti su falta. 


Por ultimo mi kier a gradici Comision Celebracion Dianan 
Nacional y colega Minister Xiomara Maduro, pa e bunita 
organisacion riba e dia aki y e manifestacion cutlural di 
ayera, na tur cantante, agrupacionnan musical, y boso, nos 
invitadonan cu a bin conmemora e dia importante aki cu nos. 


Pueblo Arubano, awe ban hisa nos bandera y celebra Dia di 
Betico den gran forma y pasa un feliz Dia di Betico. Cu Dios 
bendiciona cada ciudadano di nos pais. 

R 
iba diamars a sigui e bishitanan 
escolar di Minister di Cultura, Xi- 
omara Maduro, caminda cu e dia aki 
el a bishita St. Dominicus College y 
St. Rosa College, e biaha aki di scol 
basico, pa asina combersa cu nos 
muchanan tocante kende tabata Beti- 
co Croes, dicon ta importante pa cel- 
ebra su fecha natal y tambe kico e dia 
aki ta significa pa nos Pais. 


E mainta a cuminsa na St. Dominicus 
College caminda cu riba e speelplaats, 
tur mucha a uni hunto pa asina duna 
Minister Maduro un caluroso bonbini. 
Aki e mandatario a combersa cu e 
muchanan riba kende tabata Betico 
Croes, a splica nan riba locual nos 
Libertador a haci pa Aruba y tambe a 
informa nan di e actividadnan cu tin 
pa haci riba e dia aki pa asina celebra 
su fecha natal. 


Despues di e bishita aki, Minister 
Maduro a sigui pa St. Rosa College 
unda e muchanan tabata suma- 
mente entusiasma pa ricibi e manda- 
tario. Aki, e mandatario a wordo ricibi 
cu musica, banderin y algun bisti na 
trahe tipico di Aruba. Minister Maduro 
a pasa un rato ameno combersando 
cu tur e muchanan y a conta nan un 
poco mas di Betico Croes y e impor- 
tancia di celebra e dia aki. E manda- 
tario a finalisa su bishita den klas 6 
unda cu e por a admira un exposicion 
crea pa e muchanan di klas 6-A y 6-B 
unda cu nan a compila mas informa- 
cion di nos Libertador Betico Croes y 
a exhibi esaki durante su bishita. 


Minister Maduro ta gradici cabe- 
sante, docente, staff y personal di St. 
Dominicus College y St. Rosa College 
pa e bunita ricibimento cu el a haya 
na ambos scol caminda cu el a pasa 
un mainta ameno combersando cu 
esnan di mas chikito den nos comu- 
nidad. 


Bishitanan Escolar ta sigui en conexion cu Dia di Betico 


Minister Maduro a bishita St. Dominicus College y St. Rosa College 

T 
a hopi bunita pa mira con nos grandinan 
ta ricibi e amor y cuido cu nan merece. 
Sigur bishitando Amilia Care Services y Amada 
Care Services ambos situa pariba di brug, nos a 
sinti e ambiente y preparacionnan den cuadro di 
celebracion di Dia di Betico. 


Nos a combersa y comparti un momento placen- 
tero. Tambe, nos a hiba un pasaboca pa nos gran- 
dinan y asina aporta na e celebracion di Dia di 
Betico. Manera cu nos grandinan a bisa mi, no ta 
dia 25 di januari so mester celebra Dia di Betico, 
pero henter aña nos tin cu aprecia y preserva 
loke nos Libertador Betico Croes a logra pa nos 
Pais Aruba. 


Danki na Amilia Care Services y Amada Care 
Services pa e bunita trabou cu nan ta eherce y 
amor cu ta brinda nos grandinan, nos tesoronan. 
Mi ta gradici ful e team Amilia Care Services y 
Amanda Care Services pa e caluroso ricibimento 
y un mainta ameno.  


Parlamentario Alvin Molina (MEP):  


Celebrando Dia di Betico cu nos grandinan 


E 
agrupacionnan cu ta participa na Aruba Caiso & Soca Mon- 
arch 2024 (ACSM2024) a trek lot pa haya sa e secuencia di 


banda pa diabierna, 26 di januari 2024 y diasabra, 27 di januari 
2024. Durante di dos anochi na Aruba Carnival & Entertainment 
Village, un total di 42 cantante lo presenta den tres categoria. 


Diabierna lo ta e anochi di Caiso & Groovy Soca y diasabra ta e 
anochi pa Power Soca resona. E edicion aki di ACSM lo conta cu 


3 corona, pues 3 monarca musical lo keda eligi. Stichting Musica 
ta entusiasma cu e participacion di 8 “Rookies” y un total di 18 
banda cu lo participa. 


Pakete pa entrada di tur dos anochi ta disponibel via Pay.AW 
y tambe na Citgo Boulevard, Citgo Essoville, Citgo Palm Beach 
y Citgo Santa Cruz na balor di 100 florin (entrada pa tur dos 
anochi). Na porta lo tin tickets pa entrada disponibel pa 65 florin 
pa cada anochi. Stichting Musica ta informa cu nan lo tene un 


ultimo Ora Loca special riba dia di Betico. Riba diahuebs, 25 di 
januari lo tin e pakete pa tur dos anochi na benta pa solamente 


70 florin. E special aki lo ta disponibel desde 8 AM via Pay.AW 


(cantidad ta limita) y tambe na Aruba Carnival & Entertainment 
Village entre 4 – 5 PM. Pago lo ta posibel solamente via swipe. 


Arubianonan den exterior lo por sintonisa via Pay Per View: www. 
telearuba.aw/PPV y lo por sinti e musica y ambiente aki na Aruba. 


Publico ta permiti pa drenta cu “folding chairs” di tela. Stoel di 
palo of plastic no ta permiti y lo tin areanan asigna pa sinta. E 
parti dilanti di stage lo wordo reserva pa fanaticada y esnan cu 


kier baila, bula, grita y apoya nan cantante y/of banda preferi. 
Tambe lo tin un tribune pa esnan cu ta desea di sinta. 


Portanan lo habri desde 7’or di anochi riba ambos diabierna 


y diasabra anochi y e programa oficial lo ranca sali pa 8’or di 
anochi. Bar y cushina lo ta bon surti. 


Stichting Musica ta gradici SETAR NV, Gobierno di Aruba, 
Aruba Bank, Aruba Airport Authority, Ban Serio, Aruba Tourism 


Authority, Elite Productions & Entertainment, Telearuba y UNOCA 
pa nan aporte na nos talentonan local y e festival di mas grandi 


di nos cultura. 


Secuencia di banda pa Aruba Caiso & Soca Monarch 2024 


ACSM2024 lo tuma luga riba dia 26 & 27 di januari na Carnival Village 

ARUBA un isla chikito pero cu tanto problema. Awe mi kier 
trata un combinacion di asuntonan cualnan ta di suma impor- 
tancia ya cu ta trata, uno, parti di e infrastructura turistico 
y e otro t’e campo laboral y social cu su hopi problemanan. 
Un infrastructura turistico cu desaroyonan peligroso, pero 
cu ganashinan barbaro den e sector aki di Turismo, cual t’e 
actividad economico mayor na Aruba. 


Pues un contradiccion grandi. Si nos por, nos ta hinca e prob- 
lemanan den un pool. Igualmente e actividad economico 
comanda pa empresarionan cu ganashinan barbaro, den un 
otro pool. Ta tarea awor pa nos y mundo politico busca un 
balansa entre e dos poolnan aki. Awe, e balansa ta cay na 
fabor di e grupo cu e ganashinan, pero nos mester busca un 
solucion balansa. Trece e balansa ta mustra facil pa solu- 
ciona pero e practica o manera cos ta pinta, dificil. Pakico? 
Pasobra gobernacion tin su tantisimo problemanan!! 


Prome, nos ta nota cu mayoria di gobernantenan durante 
Status Aparte ta wak solamente den direccion di empresari- 
onan y e trahado ta keda benta pa su cuenta. 
Di dos, nos gobierno/estado cu su debenan grandisimo, 
di cual e pago di interes mes ta altisimo y acerca ta bini e 
amortisacion=pagamento bek di e debenan. 
Otro agravante=situacion fastioso o situacion grave negati- 
vamente di gobernacion ta, cu nos tin cu deal cu un mundo 
politico, di cual sinceramente un parti grandi tanto den 
esnan cu ta apoyando Gobierno como den oposicion no ta 
prepara pa nan funcion. 
Pero final di cuenta, pueblo tin cu deal cu nan, p’esey prome 
ban analisa e problemanan, e situacion actual bon, pa asina 
nos ta yega na un situacion balansa cu sugerencianan/ 
conclusionnan. 
Prome ta bon pa analisa e mercado laboral y nos obliga- 
cionnan 


Mercado Laboral Aruba, januari 2024 na Werki. 
Mercado laboral ta na werki. Manera e situacion ta na hopi 
parti di mundo, na Aruba tambe e problema di emigrantenan 
ta grandisimo. Hopi Ilegal ta yega den boto, otronan ta yega 
cu visum o sin visum y nan ta keda, otronan ta bini di China, 
otronan contrata pa comerciantenan Hindu. 


E desaroyo aki ta contra loke nos na Aruba a construi, un 
sociedad cu reglanan y obligacionnan, unda nos tur ta paga 
cu nos parti n’e infrastructura social y general cu nos tin, 
esta: 
• Pa esnan cu no por traha tin e Onderstand y ademas varios 
otro areglonan social; 


• Pensioen di biehes di cual pa tur hende cu un areglo basico 
na SVB y ariba esey un areglo secundario y si por un tercero; 
• Seguro medico cu trato igual pa tur hende sin distincion di 
rasa y standard di bida;. 
• Un infrastructura cu awa, coriente, telecomunicacion, 
careteranan, etc., pagabel y aceptabel, pues basta bon; 
• Bon educacion cu su scolnan adecua y bon. 
Tur e areglonan social ta costa placa y nos tur cu ta traha 
y tambe pensionadonan, hunto cu empresarionan mester 
contribui di un forma o otro, pa asina e fondonan social tin 
un base economico y financiero. 
E emigrante legal cu ta trahando tambe tin e obligacion pa 
contribui y despues gosa di e derechonan di e areglonan. 


No tin debido control ariba e Sector di Construccion y esta- 
blecimentonan pa turistanan. 
Den e sector di construccion, sigur den e region di Noord, 
construccionnan ta creciendo rapidamente y barbaramente. 
Stranhero cu placa ta cumprando tur cos, nan ta pusha e 
4 gruponan ilegal prome menciona, acerca hopi legalnan y 
Arubianonan trahando ZWART cu trabaonan di construc- 
cion p’e stranheronan aki: Mericanonan, Canadesnan, 
Macambanan Europeano, Venezolanonan amigonan di 
Guaido cu placa horta di Citgo y otro companianan di 
Petroli, stranheronan cu placa di droga. E Arubiano y e legal 
cu salario mas halto cu e ilegal, pero hopi biaha na final 
di cuenta cu un salario netto menos ta haye obliga pa bay 
traha ZWART. 


Den e mercado laboral aki no tin ningun espacio pa sindi- 
calismo. Bo ta sinti cu Gobierno, mas bien e Ministronan di 
Economia y di Labor, a bandona nan parti di trabao den e 
sector aki, nan maneho ta: “laat de boel maar waaien”. Pero 
esaki no por sigui!! 


E doñonan di e construccionnan ta birando rico hundi- 
endo nos pais pa ta menos autonomo, esta contra e ideal 
di Status Aparte. Rikesanan grandi ta ser crea pa capi- 
talistanan cualnan no ta di Aruba y kendenan nan bista ta 
ariba e producto Aruba den e Industria di Turismo. 
Esaki na su turno, nan sa, cu den futuro cercano y mas aya, 
e construccionnan aki construi cu mano di obra barata ta 
bay crea pa nan, masha hopi rikesa. Pensando bon nos ta 
wak aki un desaroyo contra e idealnan di Status Aparte ya 
cu poco a poco nos no ta baas mas den nos mesun cas. 
Ningun tereno no ta keda mas den e region di Noord, awe 
pa nos hobennan y den futuro pa nos yiunan y nietonan por 
traha nan propio cas. 


E proceso aki di e construccionnan pa loco di e ultimo 
añanan ta causando problemanan: 
1. Prome cu tur cos, ta contra e idealnan di Status Aparte y 
ta haci nos mas dependiente di esnan cu placa, >>> 


Gregorio Wolff 


Aruba, kico ta pasando? 

kendenan, nan metanan ta pa gana mas tanto placa posibel 
cu inversionnan abao, haciendo uzo di e producto Aruba. 
Placa cu nos ta ricibi y entrega na ATA, primordialmente pa 
promove Aruba. Mayoria di biaha e inversionistanan, ni na 
Aruba nan ta biba. Pues nos ta birando mas dependiente 
di stranheria y kendenan ta haci uzo di nos producto, esaki 
ta cabando cu nos autonomia, tur dor di e falta di maneho 
politico. 


2. Nos infra-structura social basico cu su fondonan social 
no ta ricibi e aporte financiero y poco a poco gobierno ta 
restructurando e fondonan aki dor di hisa e contribucion 
di trahadonan y tambe adapta edad, bay ariba, pa bay cu 
pensioen. Den AZV ya hopi remedinan a ser elimina di e lista 
positivo di remedinan cu AZV ta cubri y awor ta nos mes 
mester paga pa nan. 


3. Sindicalismo cu ta den su pio situacion, ta keda ricibi 
sla tras di sla, cu e maneho di e desaroyo negativo aki den 
construccionnan y tambe na hotelnan. 


4. Nos infrastructura fisico no ta cla pa mas hotel y esta- 
blecimentonan pa turistanan hospedia, esaki por hiba nos 
den un abismo ya cu e infrastructura basico no ta di confia. 
Prome punto mi ta menciona t’e planta di purificacion di awa 
di riool cu ya ta outdated=bieu y no tin e capacidad pa trata 
tur e awanan di riool na un forma corecto. Na Barbados 
tabatin e caso cu e planta pa purifica awa di riool a causa 
problema y hasta a ser bisa cu e problema a explota den 
cara di politiconan. 
Na Aruba ta menciona cu poco tempo pasa e Ministro di 
e departamento di medio ambiente mester a duna autori- 
sacion pa laga awa drenta lama. No a papia di e calidad di 
e awa aki, pero pa ministro dicidi ta mustra cu tin algo cu 
no ta corecto. Mester bin mas pronto posibel un solucion 
duradero p’e planta pa Recicla awa di riool. Nos a tende 
cu placa di presupuesto ta ser cambia pa otro destinacion, 
tambe cu ta Utility NV ta encarga cu ne awor. Pero mester 
di inversionnan grandi. Por ultimo nos ta tende un gober- 
nante Ministro Arends, hopi bruha, kende ta admiti di no t’e 
ministro encarga cu RWZI, pero den forma insigur ta haci- 
endo propaganda politico partidario y ta trece un posicion 
bruha, bisando cu ta bay privatisa otro luna e planta pa trata 
e awa di riool. Segun e, lo bini un impuesto nobo cu e mas di 
un miyon turista pa aña ta bay paga, como 40 miyon florin 
p’e proyecto di Privatisacion. Pero si ta Utility NV ta encarga 
cu e proyecto, anto e proceso ta un Verzelfstandiging di 
RWZI, esta un independisacion di e departamento. Gobierno 
mester aclaria e asunto aki y no laga un persona cu no ta 
comprende e proceso, bruha pueblo. 


5. Hopi trahadonan local y trahadonan stranhero ta biba 
den viviendanan cu ora nos wak nan situacion actual, ta coy 


yora. Den e region di Noord, unda stranhero ricu ta ricibi 
y cumpra casi tur tereno pa construccionnan grandi, no ta 
resta nada pa construccion di cas pa trahadonan, pa traha- 
donan casi no tin inversion, ni tereno. 


6. Costo di bida ta subi constantemente, prijsnan di luna 
pasa ya no ta valido mas. Asina e calidad di bida di e trahado 
ta bayendo atras. 
Tin mas problemanan pero e 6 puntonan menciona ta haci 
cu nos por conclui cu e Ministronan di Economia y di Labor 
e ultimo 10 pa 15 añanan no ta haciendo nada ariba e 
puntonan aki y e maneho hiba por ser cualifica di ta anti- 
status Aparte, pro-ricunan. 


Solucionnan p’e problemanan, esta ban pone orden. 
Pa yega na un situacion balansa, esta entre esnan cu ta gara 
casi tur e biennan di e industria turistico, mientras e situa- 
cion trahadonan no di gaba. Gobierno mester percura pa tin 
un control adecua cu medidanan corecto pa nos sigui cu e 
Aruba cu nos conoce cu un infrastructura social, unda nos 
tur por biba den forma harmonioso cu otro. 


E siman aki nos ta conmemora e fecha natal di Libertador 
Betico Croes, p’esey ta bon pa nos reflexiona, wak e prob- 
lemanan y purba di yuda na busca solucionnan. Ban lubida 
Carnaval un rato y concentra ariba nos problemanan. Aruba 
ta cayendo den un abismo, sigur ora nos wak e cifranan di 
e indicadornan economico y social. Calidad di bida di hopi 
trahadonan ta bayendo atras. Salario minimo y otro salari- 
onan ta bahando, no den cifra pero den su poder di compra 
y salario minimo ta yegando na 30% di Canasta familiar, 
cual t’e cifra cu gobierno a stipula como e barera pa no cay 
den pobresa. Mayoria di Salarionan ta menos compara cu e 
cifra di Canasta familiar. 
Mundialmente nos producto turistico cu yama Aruba, nos 
Arubianonan no ta probecha den optima forma di dje, 
Arubianonan mester t’e promenan pa probecha di e producto 
Aruba. 
E cantidad di ilegalnan ta creciendo y nan ta labora den varios 
sectornan di nos bida economico y social. No tin estudio 
ariba nan trabaonan y e cifra corecto den cada sector. Un cos 
sigur ta, cu hopi biaha nan ta cumpliendo cu tareanan nece- 
sario na diferente nivel den e desaroyo economico y social 
na Aruba, den cual sector nos no por haya bastante forsa 
laboral local, acerca e Ilegalnan tambe ta sernan humano y 
mester wordo trata como tal. Nos mester cuminsa na regla 
e asunto aki, teniendo cuenta cu nos ta un pais chikito cu 
areglonan social, unda tin respet pa leynan y pa derechonan 
humano. Nos ta un pais di hendenan serio. P’esey Aruba 
mester mustra su seriedad y nos mester busca solucionnan. 
Ilegalnan tambe ta sernan humano y kier bay dilanti, sin 
miedo di wordo gara ora nan subi bus, core den auto o bay 
un establecimento. 
>>> 

Pa cuminsa nos tur na Aruba y sigur nos mundo politico 
mester bringa pa mantene e Idealnan di Status Aparte, 
manera Baas den nos mesun cas, cual mester ser manteni. 


Gobierno mester busca inversionnan pa cuminsa cu 
construccion di casnan di pueblo o social. Acerca mester bini 
cu iniciativanan pa yuda nos trahadonan mes construi nan 
cas, esta cu tereno y inversionnan. Segun un estudio ulti- 
mamente publica 70% di nos trahadonan no tin un sueldo 
cu nan por cumpra un cas. Tristo!! Ta tarea di Parlamento 
tambe pa obliga tur gobierno pa medio di un decision ordena 
pa durante un periodo, cu tur aña un porcentahe di presu- 
puesto ta bay pa FCCA of un banco di inversion social nobo 
designa pa inverti den vivienda pa hende cu un sueldo te 
cu 35 mil florin pa aña. Mester tin vivienda social pa traha- 
donan y pensionadonan, partinan importante di nos pais. 
Mester bini control ariba construccion di establecimentonan 
pa hospeda turistanan. Nos politiconan mester trece un ley 
cu pa un stranhero cumpra tereno na Aruba e mester tin 
15 aña ta bibando na Aruba. Arubianonan bibando akinan 
t’e promenan pa probecha di e producto turistico cu yama, 
Aruba. 


Pa cuminsa den un forma humano cu ayudo di tur hende 
lo ta bon pa duna un Amnestia General na tur ilegal. Nos 


ta registra e Ilegalnan y nan dunadonan di trabao. Tin e 
gruponan di trahado ilegal kendenan ta traha autonomo. Aki 
gobierno mester crea e posibilidad pa nan funciona manera 
un empresa chikito autonomo, pero cu ta contribui manera 
tur trahado. 
Despues di e periodo cortico di 6 pa 8 siman di amnestia pa 
nan wordo registra, ta evalua si e proyecto a surgi of mester 
trece medidanan mas severo cu controlnan pisa pa solu- 
ciona e problema. E boetnan pa dunado di trabao, kende ta 
viola e ley relaciona cu trahado ilegal ta halto, te banda di 
100 mil florin pa caso. 
Ta habri frontera cu Venezuela, unda Wardacostanan di 
Aruba y Venezuela ta haci controlnan pisa ariba lama. Si 
frontera habri un parti grandi di ilegalnan lo regresa nan 
pais. 
E castigo p’e capitan di barco y doñonan di barco den e 
negoshi contra humanidad, esta e negoshi pa trafica sernan 
humano, pa cual nan ta ricibi un pago bruto, ta bira minimo 
te 15 aña, ora kita 33% ta keda 10 aña, esaki lo spanta tur 
hende den e negoshi aki. Esnan cu kier regresa nan pais, nos 
ta busca e miho forma hunto cu e gobiernonan di e diferente 
paisnan pa yuda den repatriacion. 


Ariba e asunto di Privatisacion mester bini un discusion 
nacional, prome cu gobierno dicidi. Mi ta haci mencion di e 
caso na Inglatera algun aña atras, unda a privatisa e proceso 
di reciclahe di awa di riool. Despues di a haci ganashinan 
barbaro, e compania a crea daño grandi y e beachnan a bira 
un peliger pa salud publico. E compania a bati bancarota y 
gobierno den pura mester a tuma e proyecto. Independisacion 
o verzelfstandiging di un compania estatal ta na su luga, 
sigur awe cu ta dificil pa Gobierno bay fia placa. Na Aruba 
turismo t’e unico pilar economico, pues un planta nobo di 
purificacion di awa preto ta di suma importancia y strate- 
gico p’e beachnan di Aruba, cu su industria Turistico. Tambe 
e mester ta siguridad y prioridad pa Gobierno. Den e caso 
aki, Privatisacion esta pasa e empresa pa sector priva y paga 
nan pa haci e trabao, ta un “palabra malo”. 


Formacion sindical. Gobierno mester duna su aporte na 
sindicatonan pa trece proyectonan di formacion sindical. 
Aruba mester di lidernan sindical bon prepara pa sindica- 
tonan defende e trahadonan na Aruba den e miho forma. Ta 
conoci cu trahadonan organisa den sindicato tin miho condi- 
cionnan di Trabao compara cu e trahadonan no-organisa. 
Ultimo tempo ta bisto cuanto aporte Gobierno, Ministro di 
Asuntonan Economico ta duna na empresarionan. Na sindi- 
calismo nada. 
Departamento di Labor, Departamento di Asuntonan 
Economico y otro departamentonan di Gobierno mester haci 
control severo, sigur ariba subimento di costo di bida. Tur pa 
mantene cu e situacion no ta bay for di man. 

Receta 
TIEMPO PREVIO:10 minutos 
HORA DE COCINAR:35 minutos 
TIEMPO TOTAL:45 minutos 
4SERVICIO 


Ingredientes: 


Champiñón 
1 cucharada. Aceite 
1 cebolla amarilla grande , finamente cortada 
2 dientes de ajo 
1/2 taza de mantequilla 
1/4 libra de champiñones, rebanados 
1/4 libra de champiñones ostra, rebanados 
1/4 libra de Portobello, rebanado 
1/4 cucharadita Sal 
1/4 cucharadita Pimienta 


Risotto 
1 cucharada. Aceite 
2 tazas de arroz arborio 
3/4 taza de vino blanco 
8 tazas de caldo de pollo 
1 cucharada. Manteca 
1 taza de parmesano 
1 taza de guisantes 
3 cucharadas Perejil 
4 ramitas de tomillo 


Direcciones: 


1 - Vierta todo nuestro caldo de pollo en una olla y déjelo 
hervir, luego baje a fuego lento para mantenerlo caliente. 
  
2 - En un Rondo mediano, caliente el aceite y cocine las 
cebollas hasta que estén transparentes, aproximada- 
mente 4-5 minutos.  Agregue la mantequilla y agregue el 
ajo y los champiñones mixtos cortados en rodajas y sal y 
pimienta. Cocine los champiñones y transfiera la mezcla a 
un recipiente aparte para luego volver a agregarla al risotto. 
  
3 - En el mismo rondo grande calentar el aceite para empezar 
a cocinar el arroz Arborio. Cocine hasta que el arroz esté 
ligeramente tostado. Agregue vino blanco y reduzca a 1/3. 
  
4 - Vuelva a poner el caldo de pollo a fuego alto para que 
hierva. Este es un proceso lento, así que tenga paciencia. Con 
un cucharón, vierta lentamente el caldo de pollo en la mezcla 
de arroz hasta que se arbore en el arroz, aproximadamente 
un cucharón cada 1-2 minutos. Repetirás este proceso hasta 
que tu arroz esté al dente y cremoso. (asegúrese de utilizar 
una cuchara de madera mientras mezcla el risotto). 
  
5 - Vuelva a combinar la mezcla de champiñones con la 
mezcla de arroz con la adición de mantequilla, guisantes, 
parmesano y tomillo para obtener un acabado delicioso. 
  
6 - ¡Disfrutar! 


Risotto cremoso de champiñones y guisantes 


Este risotto italiano clásico es un 
plato lujoso y abundante apto para 
vegetarianos. Prepare este risotto tan 
cremoso la próxima vez para su cena y 
satisfará a todos sus invitados. 

Fortaleza pa Famia 


Sinceramente, Pastor Marcel Balootje 


E no ta nada bunita, e no ta pas den nos comunidad, e 
ta haci daño na e propio mucha. Tanto awe como mañan, 
bringamento no ta di Dios, Dios no ta den asunto di odio y 
rabia. Dios ta un Dios di pas, pasobra Dios ta amor. 


Pero nos tur tin cu corda cu si muchanan ta mira violencia 
constantemente den famia, specialmente ora nan propio 
hende di cas, ta dal otro, y nan ta mira bringamento for di 
chikito den nan cas, bo por spera un actuacion violento di 
nan parti riba caya, scol etc. 


Pero awor bringamento di hubentud a bira algo, cu a sali 
for di man, enbes di muchanan busca algo positivo pa haci, 
hopi a cay bao di influencia maligno, y nan kier bringa, 
cana cu tur sorto di arma, tanto arma blanco, como arma 
di candela. 


Y como maldad a aumenta rond mundo, informacion di 
violencia, y di arma a bira algo cu bo por haya tur caminda. 


Pa hopi tempo wega politico a wordo hunga cuanto arma 
tin riba nos isla, pero awor nos ta mira mas cla cu nunca cu 
arma di candela potente y peligroso ta den man di mucha. 


Den tur skina y caminda bo no por kere, por tin un hoben 
cu un arma di candela, pasobra esey ta e trend moderno. 
Pa falta di conocemento maldad y inmoralidad ta wordo 
imita. 


Den Oseas 4:6 ta para skirbi: Mi pueblo ta wordo destrui, 
pa falta di conocemento. 
Pasobra bo a rechasa conocemento, Ami lo rechasa di ta 
bo sacerdote. Como bo a lubida e ley di Dios, Ami tambe lo 
lubida bo yiunan. Mas nan multiplica, mas nan peca contra 
mi, lo mi cambia nan gloria den berguensa. 


Poco poco nos ta mira locual a wordo profetisa miles di 
aña pasa tuma luga, caminda mayornan no kier a tende di 
Señor, y asina nan yiunan a lanta sin e presencia di Dios den 
nan bida. Pasobra muchanan cu tin Dios den nan curason, 
ta aleha nan mes for di tur sorto di violencia y arma, 


Mescos cu e palabra den 2 Timoteo 3 : 1-4 ta mustra nos 
cu Dios su palabra ta berdadero, cu den e ultimo dianan 
lo bini tempo trabahoso, pasobra hende lo bira stimado 


di nan mes, arogante, desobedecido na mayornan, irecon- 
ciliabel, cu mala lenga, grosero, stimado di placer mas cu 
Dios. Stimado di placa mas cu Dios. 


Nos tur su deseo ta pa nos yiunan tin e actitud di Cristo, 
pasobra esey ta e actitud, cu lo pone nan crece, decente, 
cu bon caracter y integro. 
P’esey ta nos deber como mayor y no lubida cu e ta un 
mandato di Dios, pa nos lanta nos yiunan den disciplina y 
instruccion di Señor. 


Nos tur sa cu caracter tribi, cabesura, caprichoso, curason 
cu no kier pordona, orguyo y inmoralidad, ta ataca nos 
hobennan constantemente. 
Nos tur sa ken ta tras di esey, cual ta esun cu a bini pa 
horta mata y destrui, y nos mester haci oracion, pa asina 
wordo libra for di su gara. 


Awor ta tempo, pasobra cada mayor mester ta responsabel 
pa su hogar y su yiunan, pasobra educacion ta cuminsa na 
cas. Ta for di cas e mucha mester wordo forma, den ordo 
y decencia, conociendo e balornan di bida, lanta cu respet 
pa su mes, su mayornan, y pa comunidad completo. 


Ta un berguensa y dolor pa mira mal comportacion di 
hobennan tanto mucha muhe como mucha homber, nos ta 
pidi Dios tene misericordia. 


Un suplica ta bay na henter nos pueblo, pa uni den oracion. 


Dios para e violencia bao di hubentud 

Nos ta anuncia fayecimento di 


Alonso 
Inocencio de Cuba 
*28-12-1951 - †19-01-2024 


Na nomber di su: 
Tata: †Thomas de Cubva 


Mama:†Catharina de Cuba-Tromp 


Rumannan: 
Anita de Cuba 
Theresita de Cuba 
Juanita de Cuba 
Elda de Cuba 
Maria de Cuba na Hulanda 
Tommy de Cuba 
†Robby de Cuba 
Piet de Cuba 


Sobrino(a)nan: 
Sharon y Edward Croes y yiunan, Sharleen y 
Miguel Rodrigues Capelo y yiu, Raimbert de 
Cuba y yiunan 


Primo y primanan 


Famia: De Cuba, Tromp, Figaroa, de Freitas, 
Irausquin, Kock 


Su bon amigonan cu a stime: Famia Martinus, 
Iluminada Floriman, Jalna y Patricia Petronia 


Ta invita pa e acto di entiero lo tuma lugar 
diabierna 26 di januari 2024 na Aurora 
Funeral Home di 9 pa 11 am despues lo sali 
pa Santana catolico na Playa. 


Enbes di flor of krans un donacion pa FAVI 
lo ta altamente aprecia y lo tin un box 
disponible pa e bunita gesto aki. 


Nos ta pidi nos disculpa si den nos tristeza nos 
por a lubida un of otro famia. 


Despues di entiero no ta ricibi bishita di 
condolencia na cas. 


Un danki special na dokternan y verplegend 
personeel di ICU di HOH 


DIARANSON mainta rond di 11’or y mey polis, ambulance y tambe un unidad 
di brandweer a sali direccion Bloemond, pa un auto cu a bolter. 


E motibo cu tur e unidadnan a sali tawata cu a wordo papia cu chauffeur di un di 
vehiculonan den e accidente a keda pega den auto, despues cu e la bolter. 


Na yegada, habitantenan mes a logra habri e parti patras di e Mitsubishi rh y 
asina e chauffeur a sali di su mes. Por a mira cu e la ricibi rasca na su brasa, pero 
voor de rest e tawata bon. 


Na yegada di unidadnan, no tawata mucho cos cu mester a wordo haci, e chauf- 
feur herida mes lo a cana bay den ambulance.  


N’e sitio nos a papia brevemente cu e otro chauffeur di un Kia Optima y e la bisa 
nos cu e Mitsubishi tawata biniendo cu velocidad halto y asina mes cu e la trata 
na evita e impacto e auto a dal e parti links dilanti y despues bolter. 


E chauffeur di e Kia a sinti su nek tambe cu e la yega di opera y por a mira e 
marca di e operacion. 


Mester bisa cu e caminda aki di Bloemond pa Sero Lopez no mester core duro, ta 
un caminda hopi smal, pues tene cuenta. 


E caminda a keda cera basta rato pa polis di trafico haci su trabou y tambe 
despues takelwagen bolter e Mitsubishi y bay cu ne. 


Un persona herida despues cu auto a bolter 

Nos ta anuncia fayecimento di: 


陈天乐 
Tian le Chen 
* 06-06-1949 --- †09-01-2024 


HONG WIN SUPER CENTER N.V. 


Na nomber di su: 
Esposa: Cuiling Jiang 


Yiunan: Chaori Chen (Sunny) i Qiaoli Wu 
Chaoliang Chen (Leslie) i Meihua Chen 
Xinghong Chen (Wendy) 


Nietonan: Ricky Chen 
Clinton Chen 
Edison Chen 
Salina Chen 
Emily Chen 
Andy Ras 


Sobrino(a)nan, primonan 


Demas famia: Chen, NG na China, Hong Kong, 
USA, Austriala. 


Ta invita demas amigonan, conocirnan pa asisti 
na acto di entiero cual lo tuma lugar Diabierna dia 
26 di januari 2024 di 1:00 pm pa 3:00 pm na Aurora 
Funeral Home y despues lo Sali bai pa Santana 
central na Sabana Basora. 


Mi a puntra Hesus: 
“Hesus con hopi Bo ta stima mi?” 
El a contesta mi: “Asina hopi”. 
Después el a habri su brasa nan y el a muri. 


Marcela Catharina 
Werleman 
Cariñosamente yama Tante Chela 
*4 September 1948 - †22 Januari 2024 


Mayornan: 
Pedro y Carmen Werleman-Carolina 


Rumannan: 
Petra 
Fabia 
Eusebia (Ebia) 
Sabino (Chillin) y Marlin 
Crispino (Freddy) 
†Ika y Slaviša 
Elvira 
Candido (Candy) y Josy 
Mateo (Lino) y Gina 


Sobrino y sobrinanan: 
Sharine y yiu Mason, Yeager y yiunan Yadecienne 
y Yulanne, Sandra, Cindy y Raphael y yiunan 
Regerick, Jayzion y Azarael y demás famia, 
Rudselyn, Jósue, Candrick y Marielle y yiu Cylaine, 
Stefan, Lindsy, Adair, Aimee y Patrick, Ciana 


Tanta y Omonan: 
†Francelina Caster y famia 
†Maria Caster y famia 
†Hilario y Joyo Thiel- van der Biezen y famia 
†Alfredo y Marcolina Thiel-Wernet y famia 
Forita Thiel y famia 
†Alejandrina y Nai Gomez-Thiel y famia 
†Rafai y Clarita Thiel y famia 
†Helenita Koolman y famia 
†Crismo y Getreida Carolina-Maduro y famia 
†Jacintho y Flor Carolina-Ochoa y famia 
†Gregorio y Maria Carolina-Hernandez y famia 
†Cecilia Carolina 
Nicolaas y Estella Carolina-Ochoa 
†Damasa Lacle y famia 
†Jojo y Hilario Thiel- van der Biezen y famia 
†Buchi van der Biezen y famia 
†Tan y Chichi van der Biezen-Winterdaal y famia 
Maria y +Luis Kock-van der Biezen y famia 
Mena y Juan van der Biezen y famia 
Pief y Helena van der Biezen y famia 
Chito y Bea van der Biezen-Frans y famia 


Primo y primanan, bisiñanan, demás famia y 
conocirnan: 
Werleman, Carolina, Peña, Thiel, Caster, van 
der Biezen, Acosta, Ching, Vrolijk, De Voogd, 
Koolman, Pešic, Sanchez Callahua, Maduro, 
Locadia, Figaroa, Curiel, Geerman, Kock, 
Flanegin, Hernandez, Ochoa, Lacle, Thijs, Dubero, 
Wever, Donata, Kock, Frans y van der Linden. 


Ta invita amigo, bisiña y conocirnan pa asisti na: 
Acto di condolencia lo tuma lugar diabierna, 26 
di Januari 2024 di 7’or pa 9’or na Aurora Funeral 
Home. 


Acto di entiero lo tuma lugar diasabra, 27 di 
Januari 2024. 


For di 2’or di atardi defunto Marcela Werleman 
lo ta reposa na Misa Immaculada Concepcion y 
después pa Santana Católico na Santa Cruz. 


Nos ta lamenta cu después di entiero nos no por 
ricibi visita di condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu profundo tristesa na nos curason, pero conforme cu 
voluntad di Dios, nos ta anuncia cu a bay sosega den 
Reino di Señor, nos estimada ruman, tanta, tanta grandi, 
madrina y amiga: 


Telma Francisca 
Beuker-Kip 
*29-01-1930 - †20-01-2024 


Mama: †Adriana Carolina Bartolomeo 
Casa: †Jacobus H. (Cobus) Beuker 


Rumannan: Hubert Kip y famia 
†Margarita A. Lampkin-Kip y famia 
†Ceasar (Sjors) Kip y famia 
†Gloria Kip y famia 
†Annie Kip y famia 
†Duncan (Donny) Kip y famia 


Sobrino y sobrina: †Jane H.F. Lodge-Lampkin y famia 
Andrew Lincoln (Jr) Lampkin y famia 
†Evelyne M. Lampkin y famia 
David (Dave) H. Lampkin y Ludwina Lampkin Dirksz y 
famia 
Angel Bermudez y famia 
Marvel Bermudez y famia 
Richardine Bermudez y famia 
Ɨ Esther Bermudez 
Lidia Kip y famia 
Roy Kip y famia 
Cesar (Alex) y famia 
Jeanine Kip y famia 
Robert (Robbie) Kip y famia 
Randolph (Ebby) Kip 
Diana Kip y famia 
Julio Kip y famia 
Adriana Kip y famia 
Thelma Kip y famia 
Duncan Kip y famia 
Dean A. Kip y famia 
Hubert Kip y famia 
Patrick Kip y famia 
Ira Kip 
Ayra Kip y famia 
Deanna Lampkin y famia 
Erica Lampkin y famia 
Heriberto Lampkin y famia 
Denwick Lampkin 
Delwin Gomez y Hilary Kuiperi 
Janella Ch. Gomez y Raingelo de Cuba y famia 
Marc Gomez y famia 
Lincoln (Dello) Gomez y famia 


Curator Ɨ Evelyne M. Lampkin 
Janella Ch. Gomez 
Cuidadadornan Anthony Medina 
Joana Reyes 
Yurilena Armenta Reyes 
Gregorio Ovalles 


Amiga: Ina Schoop 


Demas famia: Bartolomeo, Bermudez, Beuker, Dirksz, de 
Cuba, Gomez, Kip, Lampkin, Gomez, Nuñez 


Ta invita tur famia y conocirnan pa asisti na e acto di 
despedida cu lo tuma luga diabierna, 26 di januari 2024 
na Royal Funeral Home di 2:00 p.m. pa 4:00 p.m. 
Acto di cremacion lo tuma lugar den seno familiar. 


En vez di flor lo aprecia un donacion na “New Life for 
Paws Foundation”. Telma semper a stima y a cuida 
cacho. Por haci un transferencia na: 


Aruba Bank NV 
Account name: Contreras Vet 
For benefit of: 
NL4P client ID 4100 donation 
New Life for Paws 


Disculpa nos si den nos tristesa nos por a lubida un of 
mas nomber di famia. 
Despues di acto di despedida/entiero nos no ta ricibi 
condolencia na cas. 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Nos ta anuncia fayecimento di: 


Brigida Tromp 
*01-02-1935 †22-01-2024 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Gladis Jacobs 
*26-07-1933 - †22-01-2024 


Acto di entiero lo wordo anuncia despues. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece inesperadamente yui, mama, ruman, tanta, 
prima y wela: 


Alida Paulina Thiel 
*06-06-1953 - †20-01-2024 


Na nomber di su 
Mayornan: 
Tata:†Egidio Thiel 
Mama: †Eulogia Thiel- van der Biezen 


Yiunan: 
Claudio Wolff y Erika Wolff-Eckmeyer y familia 
Jadira Wolff y Rieneke Wolff-Smits y Familia 


Rumannan: 
†Simon Vrolijk y familia 
†Alvarest Thiel y familia 
Mario Thiel 
†Angela Thiel-Geerman y Eddy Geerman 
†Margaretha Thiel y familia na Hulanda y Aruba 
Mariano Thiel y Marcia Dirks y familia 
Nora Dirks Thiel y Juan Dirks 


Nieto y nietanan: 
Jesper y Sven Wolff 
Rendeline 


Omo y Tantanan: 
†Petra Croes y familia 
†Julian van der Biezen y familia 
Eulonora Tromp- van der Biezen y famlia 
†Linda van der Biezen y familia 
Adela van der Biezen 
†Rosimbo van der Biezen y familia 
†Teresita van der Biezen 
†Luciana van der Biezen 
†Juansito van der Biezen y familia 
†Maria van der Biezen -Geerman y familia 
†Mario Webb y familia 
†Martha van der Biezen 
†Alejandro der Biezen y familia 
†Donicio van der Biezen y familia 
Benito van der Biezen y familia 
Benedito van der Biezen y familia 
†Victor van der Biezen y familia 
Marcelo van der Biezen y familia 
Juliana van der Biezen y familia na hulanda 
Brigido van der Biezen y familia 
†Luciano van der Biezen 
Juan van der Biezen y familia 
Florentin van der Biezen y familia na hulanda 
Porfirio van der Biezen y familia 


Y tur su sobrino y sobrina nan na Aruba y Hulanda, primo 
y prima nan na Aruba y Hulanda, su nieto y nietanan y 
tur su conocirnan como ex empleado di CMB, Centro 
di Bario Brazil, Centro Kibrahacha, su amiganan di cas 
(Chantal L., Raghnild Alvarez, Melva Yanez, Lena Janssen 
y Yolanda Wolter) 


Demas famia: Thiel, Wolff, van der Biezen, Eckmeyer, 
Smits, Vrolijk, Geerman, Peasch, Maduro, Dirks, 
Werleman, Croes, Tromp, Willems, Richardson, Nava, 
Webb, Koolman, Adamus, Lacle, Charles, Diaz, 
Henriquez, Kelly, Kwatz, Wernet, Wester, La Rosa, Donata, 
Strijfhachtig, Quandt, Kock, Harkelijn, Boekhoudt, 
Winterdaal, Rosina y Hoevertsz. 


Nos ta pidi Disculpa si den nos dolor y tristeza nos por a 
lubida di menciona algun familiar. 


Acto di condolencia lo tuma lugar: Diaranson 24 di 
Januari 2024 di 7or pa 9or di anochi na Royal Funeral 
Home. 


Acto di despedida lo tuma lugar: Diabierna 26 di Januari 
2024 di 9or pa 11or di mainta na Royal Funeral Home 
y despues pa cremacion (Solamente pa familia di e 
defunto). 


Despues di despedida nos no por ricibi bishita di 
condolencia na cas. 


Mi mester tene mi curason semper habri na 
bista pa cielo pa e speransa di 
brisa celestia. Papia cumi Senor, pasobra bo 
sirbido ta scucha . Ta abo tin palabra di bida 
eternal. Papia cu mi, bisami algo cu di un 
manera of otro ta duna mi alma consuelo. 
Pero e biaha aki ta alaba y glorifica bo 
honor eterno . 


Cu hopi tristeza na nos curazon pero 
agradecido pa tur locual e la hasi y 
ta significa pa nos, nos ta anuncia 
fayecimento : 


Francisca Maria Ruiz 
* 04-12-1939 - † 22-01-1924 


Su mayornan: 
† Olimpio y † Anita Ruiz 


Su rumannan: 
† Juan Theodor Ruiz, Jachinta y famia 
Carmen y Rogelio Thiel y famia 
† Aureliano Ruiz y famia 
Adolf y Lucia Ruiz y famia 
Olga Ruiz 
Eloy Ruiz y famia 
Alicia y Frank Donato y famia 
Glenda y Mito Donato y famia 
† Margo y Leo Donato y famia 


Su Iha : 
Charlin 


Mescos su nieta nan stima : 
Evangeline y Shamiray y Rayjen 


Su ex swa nan y cunan nan y demas famia: 
Ruiz, Thiel, Werleman, Donato, Dijkhoff, Franken, 
Henriquez, Tromp, Tromp, Penja, Britten 


Su companeronan, staff I personal di Orquida 
Saba Oranjestad y tur bisina 
Despensa nos si den nos tristeza nos por a 
lubida algun famia of conocirnan. 


Nos ta lamenta cu despues di intierro nos no 
por ricibi condolencia na 
cas . 


Ta invita pa e acto di entiero lo tuma lugar 
Dialuna 29 di januari 2024 na Aurora Funeral 
Home di 9 pa 11 am despues lo sali pa Santana 
catolico na paradera. 


The Lord is my shepherd, I lack nothing. 
He makes me lie down in green pastures, 
he leads me beside quiet waters, 
He refreshes my soul. 
He guides me along the right 
path for his name’s sake. 
Psalm 23: 1-3 


We announce the death of 


Mrs. Islande Jean Pierre 
*15/12/1964 in Dessalines Haiti 
†Died on 01/14/2024 Aruba 


Daughter of Mr Emmanus Jean Pierre, and Thérèse 
Carius, She left 3 children, Sherley Manise Castin, 
Bladjimy Castin, and Maudline Jean with her father 
Claudel Jean. And his uncle Joseph Conservé 
Carius 


Her brothers and sisters, Lagenie Jean Pierre, 
Hermann Jean Pierre, Eunante Jean Pierre, Marie 
Héleine Jean Pierre, Guerda Jean Pierre, Neila 
Jean Pierre, Hernson Jean Pierre, Marthe Jean 
Pierre, and all family Jean Pierre and Carrius 
Her nephews and nieces Jacquelin Jean, 
Schneider Jean, Dimitry Lucien, and Madjena, 
Mathys, Lucas, Mede, Jean Pierre. 
Herbi, Siensiana, Shanaika and Barge. 


Her cousins Wilson and Safari Estinphon, Seinphra 
Jean Pierre and his wife Myrande, Faronel Charles 
and his wife Cleante, Yvose Jean Pierre, Emmania, 
Emmanuel, Bazelet Wisrick, Wilken Jean Pierre, 
Joseph Carius Marie Denise, Elucienne Jean Pierre, 
James Rico, Roselène, Lucmann Jean Pierre, 
Jacqueline, Mackendy, Jean Pierre, and family 
Lovius 


Opportunity for condolences Friday Januari 26 at 
Royal Funeral Home from 7 to 9 pm 


The burial will be held Saturday January 27 2024 at 
Royal Funeral Home from 9 to 11 am, then she will 
be laid to rest in the central cemetery in Sabana 
Basora. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Russell Andre Maduro 
*05-01-1951 - †21-01-2024 


Acto di entiero lo wordo anuncia despues. 


GRADICIMENTO 


Den nomber di su esposa Sita y demas famia 
ta gradici tur esnan cu a compaña y cu di 
un manera of otro a mustra atencion ora di 
enfermedad y fayecimento di 


Raymundo Werleman 
“Mo Rey” of “Omo Yey” 


Alavez ta invita pa asisti na 
Santo Sacrificio di Misa riba 
Diabierna 26 januari pa 7:00pm, 
Diadomingo 28 januari pa 6:30pm y 
Diamars 30 januari pa 7:00pm. 
Despues di misa lo tin un rosario na cas. 


